Ituvaki ni vakalawa – "Eximio" Kenadau ni veika vakailavo\nItuvaki ni vakalawaOdenir Campos2019-02-18T10:00:24+00:00\nCaka vakacava na kerekere\nSa baleta na noda na iwali ni bisinisi lalai, kabani ni via veimama toka ka levu ena gauna taucoko ni Brazil, vakabalavutaki na veiqaravi oqo ki na veiyasai vuravura na tamata ka tu kina na itaviqaravi ena Brazil. Eda vinakata me da vakaveikilaitaki keda ki na tamata ena taudaku ni Brazil, ni da sa tubu kina e dua na tikina nei donu ena vosa vaka-Valagi www.accountingexpert.com.BR that has translations in several other languages and works regarding nomuni vosa ni barausa. O rawa talega ni veisautaka na nomu vosa taleitaki ena boto ni tabana. Ena vuku ni rawa ni curu mai Brazil keitou vakatura na rawa ni curu ki na tikina nei Potukali: www.eximiocontabil.com.BR directly.\nSa gadrevi ena lawa accountants me ra tukutuku yani vei ira na nodra tamata ni nodra lawatu me baleta na nodra veika vakaitaukei na itukutuku ni itokani vakabisinisi. Such practice is called Professional Ethic by Board of Accounting in Brazil and must be followed. Our accounting Systems have the expertise to protect the Confidentiality and Security of Current and Former Client’s Information in order to guard your nonpublic personal information, eda maroroya na vakayago, livaliva, kei na iwalewale ni veiqaravi e salavata kei na noda ivakatagedegede vakacakacaka. Ena vuku ni lawatu oqo eda sa sega ni vakadonui me ra vakarautaka na ilavelave ni itukutuku e dua vei ira na bankers kei na so tale na soqo ni ikatolu era na gadreva beka na itukutuku e sega ni nomu ivola ni veivakadonui.\nThe client declares to be aware of these legal and political terms of the Exímio, ivolavakadinadina na kena wiliki ka vakakina na lewe ni na taro tarogi wasoma (FAQs) e ratou lewena na lewe ni mataveilawa oqo.\nVakaiyalayala ni vakalawa\nSa vakatau ki na veiqaravi ni tauvi me yadua na itokani vakabisinisi e duidui ni gagadre coko. Accountants sega ni nodra itavi me baleti ira na dravudravua na qaravi ni bisinisi ni dua na isema vakabisinisi, e dina ga ni ra dodonu me dusimaki kina na nodra tamata dau ena volavola ni kerei se vakamumuri ni kenadau na vakila eso na veisau bibi sara e dodonu me vakarautaki. Our team often include a limited liability clause in services contract to insulate themselves from potential contractual damages that arise from a breach of contracts. Na yalani ni kena rawati e dua na isala ena e dua vei rau na mataqali vakacacani tu se na levu ni vakacacani tu. Rawa ni vakadodonu mai na vakacacani, ena ka e drodro tiko kina na leqa e yacovi iratou na vakadodonu mai vua na itaukei ni konitaraki na itovo, se me ra veika, in that the harm was a factor in the amount but not necessarily the direct cause of the harm.\nEda sa solia na ituvaki na veivakadeitaki ni noda veiqaravi ka kena ibalebale ni in respect of ira na noda kasitama na vei, ena loma ni dua na contractual na gauna vakasuina vakaivola (dau 30 na siga), Kevaka o sa sega ni vakacegui vata kei na noda veiqaravi me baleta e dua na vuna e dodonu kina, era na sega ni vinakata me lavaki. Oqo na yalayala e dodonu me na vakavinakataka ena konitaraki vata kei ira na kasitama ka na duatani, ni sa oti na gauna ni 30 days the client declares satisfaction with the contracted terms. Vakadeitaka ni daku ni ilavo: Eda cakava e rawa me da lesu tale na veika talei ni veiqaravi ni tauvi kei na ciqoma kevaka era sa sega ni vakamatei, me vaka na ivakarau ni contractual.\nVeitokoni ni tamata\nRawa sega ni vakawaleni na gagadre ni itokani vakabisinisi! Eda kila vakavinaka na nodra gagadre kei na veika era taleitaka na noda tamata oqo na vuna eda dau tovolea me vakaraitaka vei ira ni se vo e, ni se bera ni gagadre oqo e rawa ni vakavurea e dua na leqa. Noda cakacaka ni veitokoni 24/7, 24 na auwa dua na siga, vitu na siga dua na macawa ena Initaneti kei na WhatsApp sa na noda na auwa ni bisinisi mai na 8:00 mataka. – 6:00 ena yakavi, Moniti ki na Vakaraubuka (Vakarauwai ena ruku ni ituvatuva).Eda vinakata meda sa iko me vaka na noda kasitama, Kevaka e tiko e na vakatitiqa me baleta na noda veiqaravi ni kasitama vakila galala ka vakasaqara me baleti keda! Eda sa vakadeitaka na kena isau!\nI Avenida São Paulo, Sala 03, Vila Brasília


The Fiji Times » Veicoqacoqa\n26 March, 2018, 11:28 am\nUpdate: 11:28AM E A sa mai solia o Koli Sewabu na nona i vola ni kere vakacegu mai na nona itutu ni dauniveivakatavulici ena timi ni Naitasiri ena Vakaraubuka sa oti. E levu sara na lomatarotaro e basika tiko ena vuku ni nona mai kere vakacegu o Sewabu. Ia, ena gauna qo esa la�ki macawa dua tiko mai Niu Siladi o koya ena nona la�ki tiko vata kei ratou na timi ni Auckland Blues.\nIa, esa mai solia talega na nona i vola ni vakacegu mai nai tutu vakavunivola ni timi ni Naitasiri ko Nimilote Naisorotabua ena Lotulevu sa oti. A vakatarogi o Naisorotabua mai na Nai Lalakai ka tukuna o koya ni sa rui levu na tevere kei na veicoqacoqa ena loma ni vakailesilesi ni timi.\n�E sa dua na ka na levu ni tavere, na veicalati, veicoqacoqa kei na dredre e mai yaco tiko,� e kaya o Naisorotabua.\nE tukuna o Naisorotabua ni solia na nona gauna ena vuku ni timi ni Naitasiri ena gauna au a taura tiko mai kina na itutu vakavunivola, ia e seva ni mai basika eso na duidui ka sa mai vakavuna na noqu sa kere vakacegu.\nE vakaraitaka ko Aseri Radrodro na jeameni ni timi ni Naitasiri ni sa waraki tiko qo ko Koli Sewabu me na dua na bose me vakayacori ka mena vakaraitaka kina vakamatata ena loma ni bose se cava na vuna e mai kere vakacegu kina.\n�Na nona vakacegu o Nimilote Naisorotabua e ulubaletaka ga na nona osooso vakacakacaka,� e kaya o Radrodro.\nA vakaraitaka talega mai ko Ratu Vilimoni Vuki na Gone Turaga lailai e Navuso ka peresitedi tiko ni soqosoqo ni rakavi unioni e Naitasiri ni sa mai rogoca na nodrau kere vakacegu o Sewabu kei Naisorotabua ia e ratou na bose tiko ena dua na gauna lekaleka mai oqo ka me rawa ni matata kina na veika esa mai yaco.\n�Na neitou bose qo me na qai macala ka vakadeitaki kina me na taura tikoga o Sewabu na dauniveivakatavulici se me sa na dua na dauniveivakatavulici vou kei na vunivola vou,� e kaya o Ratu Vuki.\nE kuria o Ratu Vuki ni sa siqema rawa tiko na vunileqa e basika tiko ena loma ni vakailesilesi ni timi ni yasana ka sa na tovolea me na wali vakavinaka na tikina oqo ena gauna ni bose.


The Fiji Times » Soqo lagilagi mai Rewa\nSoqo lagilagi mai Rewa\n12 February, 2018, 12:00 am\nNODA Railesu e na macawa oqo e da na wilika kina na kena kau na matadratou na Gone ni Sau ni Yasana ko Lau, ki Burebasaga.\nNi tei wilika sara yani na i tukutuku ka a vola ko Timoci Nauagunu e na Na i Lalakai e na yabaki 1980:\n?Ena tiki ni sekodi oqo e makare sara kina vakavinaka ki na noqu vakasama na nodra tubetube na Gone Turaga mai Naisogolaca ko Ratu Etuate Cakobau, e na nodra a vakacabora na kamunaga e na gauna e a duguci kina na Gone Marama Na Roko Tui Dreketi e na i ka 22 ni siga ni vula ko Seviteba, 1951 ka ra a kaya kina ni na tubu mai na biau lelevu mai Lau, qai katuvu e na veibaravi kei Tailevu, ka sovaraka yani e na vei uciwai kei Burebasaga, tete yani e na kena veiuciwai lalai, cabeta na kena veidelana, sirova na kena qakilo ka qai la?ki cavaraka sara e na yasayasa vaka-Ra.\nNa nodra raiyawa na Gone Turaga mai Naisogolaca kei na dina ni nodra vosa ni tubetube, eda sa mai vakadinadinataka tu e na siga ni kua.\nE ratou sa tucake saka tu oqo e na qele kei Burebasaga na Gone ni Sau ni Yasana ko Lau ka nomudou gone saka ni vakatubu a weitou Turaga e Burebasaga.\nE sega bau a i yau me kau saka mai vei kemudou na Gone Vakaturaga me matadratou saka mai a neimami Gone ni Sau ki na soso tabu vaka Burebasaga?.\nE vaka koto oqori e vica na tamo ni nona vosa ni tubetube vakavanua na Vaka mai Lakeba, ko Tevita Loga e na gauna ka vakaraitaka tiko kina na i yau kei na kamunaga na matadratou na Gone Vakaturaga kei na Gone Marama na luvedrau na Turaga Na tu Nayau ka Sau ni Vanua ko Lau ko Ratu Sir Kamisese Mara kei na Marama Bale na Roko Tui Dreketi ka Radini Lau ko Adi Lady Lala Mara ka a vakayacori e na siga Vakarauwai sa oti e na rara ni koronivuli e Naililili mai Rewa.\nSa dua dina na soqo lagilagi ka marautaki, ia e na so ga na gauna e vakatubu yalo luluvu tale na i tautau ni vosa ni tubetube e na kena vakayatuyatutaki na veigauna sa oti yani kei ira na noda vei Turaga Bale e ra sa takali yani.\nNa soqo ka a vakayacori mai Naililili e na Vakarauwai sa oti, e na dua na soqo e na bau guiguilecavi dredre sara ki vei ira e ra a tiko rawa kina, e na totoka ni veika ka ra sarava, na veiqaraqaravi vakavanua e na kena i valavala kece sara ka dau vakayacori ga vei ira na Roko Tui Dreketi, ia oqo e sa mai vakayacori talega ki vei ira na Sau ni Vanua ko Lau.\nNa veisamei vakaturaga e na vosa ni tubetube rogorogo vinaka, ka qai mai momona yani na i balebale ni veimala ni vosa e taurivaki, na kena ramase vinaka na cila ni matanisiga ni sa qai vakarau me tekivutaki na veiqaravi vakaturaga kei na nodra matamamarau na lewenivanua ka i vakaraitaki ni malaude ni yalodra.\nSa dina sara, e sega ni tu e dua na vosa matau me rawa ni talanoataki yani kina vakavinaka na veika kece sara ka a vakayacori mai Naililili, ia au sa na tovolea sara e na noqu i gu taucoko me?u na bulagoci kemuni yani na dau wilika na Na i Lalakai e na i oloolo bulagi ka?u a la?ki vaqataki mai kina e na Vakarauwai sa oti, o ya na ?Via wadrega? na mana kei na ?rourou vakautona? ka dau i divi kei Burebasaga.\nSa vinaka, au sa na tekivu e na gauna sa biu kina ko Lokia me sa mua na i idinicavu ki Naililili.\nNiu qai sobu yani e matasawa e lauta na mataqu e dua na i binibini dalo vakaitamera, na kena levu e vakadurutaki sara ga ka viavia rauta toka e 30 na fiti na kena rewa i cake na i binibini ?ba? me vaka ga era dau kainaka mai na Tebara.\nE na dua tale na yasa ni rara e tuvani koto kina me vaka beka na kedra i bulubulu na Tui kei Ijipita e na gauna e liu (Pyramids) na uvi ka sokotaki sara mai na Yatu Lau, ka ra kaya ni nona i tavi ga na yanuyanu ko Moala.\nE na ucu ni rara ka vakababa tu mai kina e dua na vale tabarua, era sa qosota tu na matada e na noda la?ki raica kina na veimataqali i yau vakarautaki vakamatau me veiganiti kei na solevu vaka-Viti dina ka a qai vakayacori e na loma ni siga.\nEra a qai sobu yani ki vanua na Sau ni Vanua ko Lau ni sa oti koto vakalailai na 9 na kaloko e na mataka, ka qai vakaycori vei ira na veiqaravi kece sara vakavanua, ka dau vakayacori walega vei ira na Roko Tui Dreketi.\nA yaco taumada na cere, ni bera ni qai vakayacori na i vakasobu vakaturaga.\nE ratou a qai yabe yani e vica na cauravou kei na vica na turaga momoqaqa vinaka sara, me ratou la?ki vakaitavi e na ?Taqa?.\nOqo e na nodratou a la?ki yadrava mai na Tui Lau e na vanua era a sobu mai kina me yacova sara na vanua sa vakarautaki tu mai me ra la?ki wawa kina.\nEra a dabe e na yasa ni sala ruarua na marama kei Burebasaga me i vakaraitaki ni nodra rokova na nodra yaco yani ki na nodra vanua na i lakolako vakaturaga nodratou na veiluveni vakaturaga mai Vatuwaqa, ka sa kena i matai ni gauna oqo me ratou la?ki butuka kina na Gone ni Sau ni Yasana ko Lau a Yavu Tabu nodra na i Taukei kei Namana.\nTarava sara na kena a vakayacori na veiqaravi vakaturaga.\nNi sa oti kece sara na veiqaravi vakaturaga me tekivu mai na kena vakacabori na i qaloqalovi ka ra a tubera na Gone Turaga na Vunivalu, Ro Jone Mataitini, na vakacabori ni i sevusevu ka a vakacabora na Matanivanua Levu ko Ovini Koroi.\nTarava sara na meketaki ni yaqona vakaturaga ka ratou a qarava na Yavusa Sauturaga e Lomanikoro, ka meketaka na bilo yaqona ko Ro Tevita Tabaiwalu.\nNa i wase ni yaqona vakaturaga a vakacabora ko Amani Domonatagi kei na i vakamamaca e i vakaraitaki ni daligani ibe e a tubera ko Ro Viliame Takalaiyale.\nNi sa oti kece sara vakavinaka na veiqaravi vakavanua, e ratou sa qai gole yani na Gone Sau ni Yasana ko Lau, ki na yasa ni rara e ra sa wawa tu mai kina na lewe ni yasana ko Lau, me ratou sa la?ki vakasulumi mai kina ka cavutu talega mai na i lakolako ki na buturara ni solevu.\nMe?u tukuna mada vakacaca ga e ke, e okati kina na i yau vaka-Viti kei na i yaya vakavalagi, me vaka na i dalobi i sulu e vica na drau kei na vica talega na drau na dramu karisini.\nSa ka ga ni veitalanoa na levu ni i yau e vakacabori kei na kena kamunaga me matadratou vakavanua na Gone ni Vakatubu ni Yasana ko Lau ki na matanitu ko Burebasaga na Vanua e ratou Vasu Levu kina.\nE dua talega na ka e vakasakiti sara vakalevu na levu ni kakana e na kedra dui veimataqali ka ra vakarautaka na turaga kei na marama ni Burebasaga me ra vakani kina na lewenivanua e udolu era tiko e na soqo mai Naililili.\nNa i coi ni kakana me vaka na mana, na rourou vakautona, na vuaka vavi, na ika lelevu, na toa kavakaisaluwakitaki e na veimataqali drau ni kau e na bucabuca ko Rewa.\nSa qai vakadinadinataki e na siga Vakarauwai sa oti na nodratou qaqa ni sere na Bua ni Lomainabua ka vaka koto oqo e dua na tikina:\n?Na kena sasalu au via tukuna, ika moci na mana kuka.\nAi saluwaki ni noqu vanua, mai Burebasaga mo nanuma.\nI ragone, meda gu ki liu, me cuqeni na noda bula sautu?.\nNi sa oti na veisolevuti vakaturaga kei na malaude dina vakavanua ka sa tekivu veisukayaki na lewenivanua ka ra a colata na kaci ni vanua e na kena vakacerecerei na kaci ni Vanua Vakaturaga e rua ko Burebasaga vata kei Lau, ka sa vakamamautaki sara ga na yaloi keimami ka a tiko rawa e na soqo mai Naililili, ka na guiguilecavi dredre na maucokona ni veika kece sara ka a vakayacori kina, na veivosa ni tubetube kei na kena vatonaki, salavata toka kei na veisamei dina vakaturaga.\nAu sa mai yala eke ni?u sa biuta tale mai na matasawa e Naililili ka mua tale na waqa ni vakalele ki Lokia, e na i lakolako lesu ki Suva.\nIsa, sa moce toka Rewa, ni naica tale beka daru na qai sota kina, rairai e sa na balolo tu ga ni vakanananu.


Takosovi na Wasa Damudamu | iTalanoa Vakaivolatabu\nRAICA mada na ka e yaco tiko oqori! E dodoka tu nona ititoko o Mosese ina Wasa Damudamu nira sa yaco yani i tai kadua na Isireli. E luvu o Fero kei na nona mataivalu kece ena wasawasa. Meda raica mada se cava e vakavuna.\nEda se qai vulica ga oqo nona sereki ira na Isireli o Fero ni oti nona kuitalaki ira na Ijipita ena 10 na kuita lelevu na Kalou. Era biuti Ijipita e lewe 600,000 na tagane ni Isireli, era levu tale ga kina na yalewa kei na gone. Era muri ira tale ga e levu era sega ni Isireli, ia era sa mai vakabauti Jiova. Era kauta tale ga na nodra sipi, na me, na bulumakau, kei na manumanu tale e so.\nNi bera nodra lako era kerea na Isireli na isulu, na iyaya koula, kei na iyaya siliva mai vei ira na kai Ijipita. Era solia na ka kece oqori na kai Ijipita nira sa rui rerevaka vakalevu na ikatini ni kuita.\nNi oti ga e vica na siga era sa yacova yani na Isireli na Wasa Damudamu. Ra mai cegu toka kina. Sa qai curumi Fero kei ira na nona tamata na rarawa nira sa lako na Isireli. Era qai kaya, ‘Eda sa laiva na noda bobula mera lako!’\nSa baci veisau tale na loma i Fero. A vakarautaka sara na nona qiqinivalu kei na nona sotia qai cici muri ira yani na Isireli. E kauta e 600 na qiqinivalu kei na kareti kece ni Ijipita.\nEra rere vakalevu na Isireli nira raica na ka oqo. E sega ni dua na vanua mera na dro rawa kina. Ni sa tu mai matadra na Wasa Damudamu, ra qai cici tiko yani e dakudra na kai Ijipita. A qai biuta o Jiova na o ena kedrau maliwa, mera kua kina ni raici ira se valuti ira nona tamata na kai Ijipita.\nA qai kaya o Jiova vei Mosese me dodoka nona ititoko ina Wasa Damudamu. Oti oya sa qai cakava o Jiova me liwa mai e dua na cagi kaukaua. E tawase rua na wasawasa qai tao na wai ena kena iyalayala.\nEra takoso rawa kina na Isireli ena qele mamaca. E vica vata na aua nodra takoso tiko na lewe milioni oqo kei na nodra manumanu. Ni sa kauta laivi o Jiova na o a tabonaki ira tu na Isireli, era kidacalataka na kai Ijipita nodra sa takoso tiko na Isireli. Sa ra dro na nodra bobula! Sega ni bera nodra sa cici muri ira yani.\nNira cici totolo yani, e cakava na Kalou me lutu tani na yava ni nodra qiqinivalu. Era domobula na kai Ijipita ra qai kailavaka: ‘Sa tiko dina vata kei ira na Isireli o Jiova qai vala ena vukudra. Meda dro!’ Ia e sa bera.\nE keri sara ga sa tukuna kina vei Mosese o Jiova me dodoka na nona ititoko ina Wasa Damudamu, me vaka ga o raica toka oqori. Ni dodoka ga yani o Mosese, e suka tale na wai a sa tawase tu qai luvuci ira kece na kai Ijipita kei na nodra qiqinivalu. Era mate taucoko!\nEra marau dina na tamata ni Kalou nira sa vakabulai! Era lagata na tagane na sere ni vakavinavinaka vei Jiova: ‘Sa kaukaua o Jiova ena ivalu. E viritaki ira na ose kei ira era vodoka tiko ena wasawasa.’ E liutaki ira na yalewa ena nodra meke ena tibereli o Miriama na gane i Mosese. Era qai lagata tale ga na sere vata ga era lagata tiko na tagane: ‘Sa kaukaua o Jiova ena ivalu. E viritaki ira na ose kei ira era vodoka tiko ena wasawasa.’\nLako Yani wase 12 ina 15.\nVakabulai Ira na Isireli o Jiova\nEra domobula na Isireli, ia na cava e sega ni rerevaki ira kina na mataivalu ni Ijipita o Mosese?\niMeli iMeli Takosovi na Wasa Damudamu


O na Vakaotia Vakacava na ka o Tekivuna? | Vale ni Vakatawa Vulici\nWILIKA ENA VOSA Acholi Afrikaans Albanian Amharic Armenian Azerbaijani Azerbaijani (Cyrillic) Bassa (Cameroon) Batak (Karo) Batak (Simalungun) Batak (Toba) Bengali Biak Bicol Boulou Bulgarian Catalan Cebuano Chavacano Chichewa Chin (Hakha) Chinese Mandarin (Simplified) Chinese Mandarin (Traditional) Chitonga (Malawi) Chitonga (Zimbabwe) Chitumbuka Chuukese Cibemba Croatian Czech Damara Danish Douala Drehu Dutch English Estonian Fante Finnish Fon French Georgian German Greek Greenlandic Guadeloupean Creole Guarani Gujarati Gun Haitian Creole Hebrew Herero Hiligaynon Hmong (White) Hungarian Ibanag Icelandic Igbo Iloko Indonesian Italian Japanese Javanese Kabuverdianu Kachin Kannada Karen (S'gaw) Kazakh Kikaonde Kikongo Kikuyu Kiluba Kinyarwanda Kipende Kirghiz Kisi Kongo Korean Krio Kwangali Kwanyama Latvian Lhukonzo Lingala Lithuanian Lomwe Low German Luganda Lunda Macedonian Macua Malagasy Malay Malayalam Mam Mambwe-Lungu Mapudungun Marathi Marshallese Mauritian Creole Mingrelian Mizo Mongolian Moore Motu Myanmar Ndau Ndebele Ndebele (Zimbabwe) Nepali Ngangela Nias Niuean Norwegian Nzema Oromo Palauan Pangasinan Papiamento (Curaçao) Persian Pidgin (West Africa) Polish Ponapean Portuguese (Brazil) Portuguese (Portugal) Punjabi Quechua (Ancash) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarotongan Romanian Romany (Serbia) Romany (Southern Greece) Runyankore Russian Rutoro Samoan Sangir Sango Sena Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swedish Tagalog Tahitian Tamil Tatar Telugu Tetun Dili Thai Tigrinya Tiv Tok Pisin Tongan Tshwa Tsonga Turkish Tuvaluan Ukrainian Umbundu Urdu Urhobo Uruund Uzbek Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zulu vakaViti\nULUTAGA NI VULI 48\n“Ni vakaotia sara na ka oni sa tekivuna.”—2 KOR. 8:11.\nSERE 35 ‘Vakadeitaka na Veika e Bibi Sara’\n1. Na cava e solia vei keda o Jiova?\nE SOLIA vei keda o Jiova na galala meda digia na ka meda cakava. E vakavulici keda ena sala meda vakatulewa kina vakavinaka, e vukei keda tale ga me tini vinaka na noda sasaga nida vakatulewataka na ka e vakamarautaki koya. (Same 119:173) Nida muria e veigauna na ivakasala vuku ena Vosa ni Kalou, ena vinaka tiko ga na noda vakatulewa.—Iper. 5:14.\n2. Na cava e rawa ni yaco nida vakatulewa oti?\n2 Ke vinaka mada ga na noda vakatulewa, ena rairai dredre meda vakaotia na ka eda tekivuna. Qo eso na kena ivakaraitaki: E vakatulewataka e dua na tacida tagane itabagone me wilika taucoko na iVolatabu. E toso vinaka sara na nona wiliwili me vica na macawa, oti ga sa lai cegu tu. E vakatulewataka e dua na tacida yalewa me painia tudei, ia e lokuyara tiko ga ena tikinisiga me tekivu kina. E duavata na ilawalawa qase me vakayacori na veivakatawani ena ivavakoso, ia e sega ni tekivu rawa ni oti e vica na vula. E duidui kece na ituvaki qori, ia dua na ka e tautauvata kina. Na cava ya? Sa vakatulewataki oti na ka, e sega ga ni caka. E yaco tale ga qori vei ira na lotu vaKarisito ena imatai ni senitiuri. Meda dikeva mada se cava eda vulica vei ira.\n3. Na cava era vakatulewataka e Korinica? Cava e qai yaco?\n3 Ena rauta na 55 G.V., era vakatulewataka e Korinica e dua na ka bibi. Era rogoca ni dredre sara na ituvaki era sotava tiko na tacidra e Jerusalemi kei Jutia, era dravudravua tale ga. Era soqoni ilavo eso tale na ivavakoso mera vukei kina. Ena nodra lomasavu kei na nodra veikauaitaki e Korinica, era vakatulewataka mera veivuke tale ga, era mani kerei Paula ena sala mera veivuke kina. E vakamacalataka ena ivavakoso o Paula na ka me caka, sa qai lesi Taito me veivuke ena kumuni cau. (1 Kor. 16:1; 2 Kor. 8:6) Ni oti e vica na vula, e qai rogoca o Paula nira se sega ni cau e Korinica me vaka era yalataka. Na cava e qai yaco? Na gauna me sa kau kina na iloloma e Jerusalemi, se bera tu ga ni kumuni na nodra cau e Korinica ni vakatauvatani kei na vo ni ivavakoso.—2 Kor. 9:4, 5.\n4. Me vaka e tukuni ena 2 Korinica 8:7, 10, 11, na cava e tukuna o Paula vei ira e Korinica?\n4 Dua na vakatulewa vinaka era cakava e Korinica, e vakacaucautaki ira o Paula ena dei ni nodra vakabauta kei na gu ni lomadra mera soli ka. Ia e uqeti ira tale ga o Paula mera vakaotia sara na ka era tekivuna. (Wilika 2 Korinica 8:7, 10, 11.) Na cava eda vulica ena nodra ivakaraitaki? Ena rawa ni ka ni sasaga tale ga vei keda na lotu vaKarisito yalodina meda cakava na ka vinaka eda vakatulewataka.\n5. Na taro cava meda sauma?\n5 Me vakataki ira e Korinica, ena rairai ka ni sasaga tale ga meda cakava na ka eda vakatulewataka. Nida ivalavala ca, ena rawa nida lokuyara. Se, so na gauna ni dau yaco na ka e sega ni namaki, eda na sega ni cakava kina na ka eda vakatulewataka. (Dauv. 9:11; Roma 7:18) Eda na dikeva tale vakacava na noda vakatulewa meda kila ke vinakati me veisau? Eda na vakadeitaka vakacava meda vakaotia sara na ka eda tekivuna?\nNI BERA NIDA VAKATULEWA\n6. Na cava ena rairai veisau kina na noda vakatulewa?\n6 Eso na noda vakatulewa bibi ena sega ni rawa ni veisau. Me vaka na cava? Eda na dei tiko ga ena noda vakatulewa meda qaravi Jiova, eda na vakadeitaka tale ga meda yalodina tiko ga vei watida. (Maciu 16:24; 19:6) Ia eso tale na vakatulewa ena rairai vinakati me veisau. Na vuna? Ni dau veisau na ituvaki. Na cava gona meda cakava meda vakatulewa kina vakavinaka?\n7. Na cava meda kerea? Na vuna?\n7 Kerea na vuku. E uqeti Jemesa o Jiova me vola: “Ke dua vei kemuni e lailai vua na vuku, me kerea tiko ga vua na Kalou, ni na soli vua. Ni lomasavu o koya vei keda kece.” (Jeme. 1:5) E dau ‘lailai vei keda kece na vuku.’ Kena ibalebale, ena vinakati meda nuitaki Jiova ena gauna eda vakatulewa kina kei na gauna me veisau kina e dua na ka eda sa vakatulewataka oti. Ena vukei keda o Jiova meda vakatulewa vakavinaka.\n8. Eda na vakekeli vakacava ni bera nida vakatulewa?\n8 Vakekeli vinaka. Dau rai ena Vosa ni Kalou, wilika na ivola e vakarautaka na isoqosoqo i Jiova, qai kere ivakasala vei ira o nuitaka. (Vkai. 20:18) E bibi dina na vakekeli va qori ni bera nida vakatulewataka me veisau na noda cakacaka, meda toki, se digia na vuli me tokona noda cakacaka vakaitalatala.\n9. Ena yaga vakacava nida dau dina?\n9 Vakalewa nomu inaki. E bibi vei Jiova na noda inaki. (Vkai. 16:2) E vinakata meda dina ena ka kece. Kena ibalebale, nida vakatulewataka e dua na ka me baleti keda se so tale, e bibi meda dau dina ena noda inaki. Ke da sega ni dau dina, ena rawa ni dredre meda dei ena noda vakatulewa. Kena ivakaraitaki, ena rairai vakatulewataka e dua na tacida tagane itabagone me painia tudei. Ia ni toso na gauna, sa dredre vua me rawata na aua e lavaki vei ira na painia. Sa sega ni marautaka na nona cakacaka vakaitalatala. De dua e nanuma ni inaki ni nona painia me vakamarautaki Jiova. Ia e rairai painia ga ni via vakamarautaki rau nona itubutubu se dua tale.\n10. Na cava e vinakati me rawa nida veisau?\n10 Dikeva mada e dua na ituvaki qo: E vakatulewataka e dua na vuli iVolatabu me sa muduka nona vakatavako. E ka ni sasaga ni se qai tekivu. E sega ni vakatavako tu me dua se rua na macawa, ia e qai vakatavako tale. Toso na gauna sa qai biuta vakadua! E muduka rawa ga na vakatavako ni lomani Jiova, e gu tale ga na lomana me vakamarautaki koya.—Kolo. 1:10; 3:23.\n11. Na cava me matata kina na nomu isausau?\n11 Me matata na nomu isausau. Ke matata na nomu isausau, ena rawarawa sara mo vakaotia na ka o tekivuna. Kena ivakaraitaki, de dua o rairai vakatulewataka mo wilika vakalevu na iVolatabu. Ke sega ni dua na nomu ituvatuva, o na rairai sega ni cakava rawa na ka o vakatulewataka. * Se, ratou rairai vakatulewataka na qase me ratou veivakatawani vakalevu ena ivavakoso, ia ni toso na gauna, eratou sega tale ni dei ena nodratou vakatulewa. Me kua ni yaco qori, ena vinaka me ratou taroga: “Vakacava keitou sa vola rawa tu na yacadra na mataveitacini mera vakatawani? Keitou sa lokuca oti tu na gauna?”\n12. Na cava ena rairai vinakati meda cakava? Na vuna?\n12 Me donu nomu rai. O keda kece e sega na noda gauna, iyau, kei na kaukaua meda vakayacora kina na ka kece eda vinakata. E bibi gona me donu noda rai, meda yalorawarawa tale ga. E tiko na gauna ena rairai vinakati meda veisautaka noda vakatulewa nida sega ni cakava rawa. (Dauv. 3:6) Ia kaya mada ni o sa dikeva na nomu vakatulewa, o veisautaka, o qai nanuma ni o rawa ni cakava. Dikeva mada e lima na ka mo cakava, mo vakaotia kina na ka o tekivuna.\nBERA NI O VAKATULEWA\nKerea na vuku\nVakalewa nomu inaki\nMe matata nomu isausau\nMe donu nomu rai\nNI O VAKATULEWA OTI\nKerea vei Jiova na kaukaua\nMe dua nomu ituvatuva\nMo sasaga tiko ga\nVakayagataka vinaka nomu gauna\nVakasamataka na kena yaga\nKA MO CAKAVA MO DEI ENA NOMU VAKATULEWA\n13. O na vakaukauataki vakacava mo cakava na ka o vakatulewataka?\n13 Kerea vei Jiova na kaukaua mo cakava sara. O Jiova ga ena solia vei iko na kaukaua mo “cakava sara” na ka o vakatulewataka. (Fpai. 2:13) Kerea gona vua me solia vei iko na nona yalo tabu me vakaukauataki iko. Ke o nanuma ni berabera ni saumi na nomu masu, masu tiko ga. Me vaka e tukuna o Jisu: “Dou kerekere tiko ga, ena qai soli [na yalo tabu] vei kemudou.”—Luke 11:9, 13.\n14. Ena yaga vakacava na Vosa Vakaibalebale 21:5 mo cakava na nomu vakatulewa?\n14 Me dua nomu ituvatuva. (Wilika Vosa Vakaibalebale 21:5.) Me vakaoti e dua na cakacaka, ena vinakati me dua na ituvatuva. Oti me muri sara. E va tale ga qori ni o vakatulewa. E vinakati mo vola kece na ka mo cakava, mo rawa ni vakaotia vinaka. Wasewasea vakalalai na cakacaka e dau kania na gauna mo kila na toso ni cakacaka. E uqeti ira e Korinica o Paula mera biuta vakatikitiki eso na ka me nodra cau “ena imatai ni siga kece e veimacawa,” mera kua ga ni qai kumuni ilavo ni sa yaco yani. (1 Kor. 16:2) Ni o wasewasea vakalalai na ka mo cakava, o na sega ni vakacauoca.\n15. Na cava mo vola kina na ka o lalawataka?\n15 Ke o vola na ka o lalawataka, ena rawarawa sara mo cakava. (1 Kor. 14:40) Kena ivakaraitaki, e dusimaki na ilawalawa qase me lesia e dua na qase ni ivavakoso me vola na ka kece eratou dau vakatulewataka, wili kina o cei e lesi me cakava, kei na tikinisiga me vakaoti kina. Nira muria qori na qase ni ivavakoso, ena rawarawa sara mera cakava na ka e vakatulewataki. (1 Kor. 9:26) Mo cakava tale ga qori ni o qarava eso na nomu itavi ni veisiga. Kena ivakaraitaki, o rawa ni vola na ka mo cakava ena veisiga yadua, mo vola sara e cake na ka mo cakava e liu. Ni o cakava qori, o na vakaotia vinaka na ka o tekivuna, o na vakabula gauna tale ga.\n16. Na cava e vinakati meda cakava kina na noda vakatulewa? E tokona vakacava qori na Roma 12:11?\n16 Mo sasaga tiko ga. E vinakati na sasaga mo cakava na ka o lalawataka, mo vakaotia kina na ka o tekivuna. (Wilika Roma 12:11.) Me qasenivuli vinaka o Timoci, e kaya vua o Paula me “gumatua tiko ga” me “tudei kina.” Na ivakasala qori e yaga tale ga vei keda nikua ena noda isausau vakayalo.—1 Tim. 4:13, 16.\n17. E yaga vakacava na Efeso 5:15, 16 meda cakava kina na ka eda vakatulewataka?\n17 Vakayagataka vinaka nomu gauna. (Wilika Efeso 5:15, 16.) Lokuca na gauna mo cakava kina na ka o vakatulewataka, mo dei tale ga. Kua ni waraka me vinaka sara na ituvaki mo qai cakava, ena rairai sega ni veisau na ituvaki. (Dauv. 11:4) Mo qarauna me kua ni kania nomu gauna eso na ka e sega ni bibi, ena sega kina na igu mo cakava eso na ka era bibi sara. (Fpai. 1:10) Ke rawa, lokuca na gauna era na rairai sega ni vakasosani iko kina eso tale. Tukuna vei ira ni bibi vei iko na gauna qori mo cakava kina na ka o lalawataka. Rawa ni bokoca nomu talevoni, raica malua tale ga nomu imeli se sala ni veikilai ena Internet. *\n18-19. Na cava mo cakava mo kua kina ni soro ni basika na ituvaki dredre?\n18 Vakasamataka na kena yaga. Na ka e rawati se na yaga ni nomu vakatulewa e vaka e dua na vanua o lako tiko kina. Ke o via yaco ena vanua qori, o na tomana tiko ga na nomu ilakolako ke vinakati mada ga mo muria e dua tale na gaunisala. E va tale ga qori nida vakasamataka na yaga ni noda vakatulewa, eda na sega vakadua ni soro se vakacauoca ni basika na ituvaki dredre se vakalatilati eso na ka.—Kala. 6:9.\n19 E sega ni rawarawa meda vakatulewa vinaka, e ka ni sasaga tale ga meda muria sara. Ia o Jiova ga ena solia vei iko na vuku kei na kaukaua mo vakaotia na ka o tekivuna.\nNa cava e rawa ni yaco nida vakatulewa oti?\nNa cava meda cakava nida dikeva tale na ka eda sa vakatulewataka oti?\nNa cava meda cakava meda vakaotia vinaka sara na ka eda tekivuna?\nSERE 65 Toso i Liu!\n^ para. 5 O dau veivutunitaka eso na nomu vakatulewa? Se dau dredre ena so na gauna mo vakatulewa mo qai cakava sara? Ena veivosakitaki ena ulutaga qo eso na ka mo cakava mo vakaotia kina na ka o tekivuna.\n^ para. 11 Me dua nomu ituvatuva ni wili iVolatabu vakataki iko, o rawa ni vakayagataka na “Schedule for Bible Reading” ena jw.org®.\n^ para. 17 Mo kila eso tale na sala mo vakayagataka vinaka kina nomu gauna, raica na ulutaga “20 Ways to Create More Time” ena Yadra! vakavalagi ni Epereli 2010.


Joni 15 | iVolatabu ena Internet | Vakadewa ni Vuravura Vou\nVola o Joni 15:1-27\nVosa vakatautauvata ni vaini dina (1-10)\niVakaro ni loloma vaKarisito(11-17)\n“Sega ni dua na loloma e sivia na loloma qo” (13)\nCati ira na tisaipeli i Jisu o vuravura (18-27)\n15 “O yau na vaini dina, o Tamaqu na ivakatawaniwere. 2 Na tabaqu kece e sega ni vua e kauta laivi o koya, na tabaqu kece e vua e samaka me rawa ni vua vakalevu.+ 3 Dou sa samaki oti ena vuku ni vosa au tukuna vei kemudou.+ 4 Dou duavata tiko ga kei au, au na duavata tiko ga kei kemudou. Ena sega ni vua ga vakataki koya na tabanivaini, vakavo ke sema tiko ga ina vuna. O kemudou tale ga dou na sega ni vua rawa ke dou sega ni duavata tiko ga kei au.+ 5 O yau na vaini, o kemudou na tabaqu. O koya e duavata tiko ga kei au, au na duavata kei koya, o koya qo ena vua vakalevu,+ ke sega o yau, dou na sega ni rawata e dua na ka. 6 O koya e sega ni duavata tiko ga kei au, ena viritaki laivi vaka na tabanikau qai malai. Era na kumuna na tabanikau qo, qai kolotaka ina buka me kama. 7 Ke dou duavata tiko ga kei au, qai tiko ga e lomamudou na noqu vosa, na ka ga dou kerea ena yaco vei kemudou.+ 8 E vakalagilagi o Tamaqu ke dou vua tiko ga vakalevu, dou qai vakaraitaka ni dou noqu tisaipeli.+ 9 Me vaka ga nona lomani au o Tamaqu+ kei na noqu lomani kemudou, dou cakava na ka meu lomani kemudou tiko ga kina. 10 Ke dou muria na noqu ivunau, au na qai lomani kemudou tiko ga, me vaka ga na noqu muria na ivakaro i Tamaqu qai lomani au tiko ga o koya. 11 “Au tukuna vei kemudou na ka qo me rawa ni dou vakila kina na marau au vakila tiko, mo dou marau tale ga kina vakalevu.+ 12 Qo na noqu ivakaro, mo dou veilomani me vaka ga na noqu lomani kemudou.+ 13 E sega ni dua na loloma e sivia na loloma qo, me dua e solia nona bula ena vukudra na nona itokani.+ 14 Dou noqu itokani ga ke dou cakava na ka au vakarota vei kemudou.+ 15 Au sa sega ni qai kacivi kemudou mo dou bobula, baleta na bobula e sega ni kila na ka e cakava na nona turaga. Ia au sa kacivi kemudou mo dou noqu itokani, baleta na ka kece au rogoca vei Tamaqu au vakatakila vei kemudou. 16 Dou sega ni digitaki au, o yau ga au digitaki kemudou. Au lesi kemudou mo dou vua tiko ga, mo dou vua me tawamudu, me rawa kina ni solia vei kemudou o Tamaqu na ka kece dou kerea vua ena yacaqu.+ 17 “Au vakarota vei kemudou na ka kece qo, mo dou veilomani.+ 18 Ke cati kemudou o vuravura, mo dou kila ni a cati au e liu qai cati kemudou e muri.+ 19 Ke dou vakavuravura, ena lomani kemudou o vuravura me vaka ni dau lomana na ka e nona. Ia ni dou sega ni vakavuravura,+ au digitaki kemudou ga mai vuravura, qo na vuna ena cati kemudou kina o vuravura.+ 20 Dou nanuma tiko na vosa au tukuna vei kemudou: Na bobula e sega ni uasivia na nona turaga. Ke ra vakacacani au, era na vakacacani kemudou tale ga,+ ke ra muria na noqu vosa, era na muria tale ga na nomudou vosa. 21 Ia era na cakava na ka kece qo vei kemudou ena vuku ni yacaqu, nira sega ni kilai koya e talai au mai.+ 22 Keu a sega ni lako mai meu vosa vei ira, ke ra sega ni okati mera ivalavala ca.+ Ia qo e sega nodra ulubale ena vuku ni nodra ivalavala ca.+ 23 O koya e cati au e cati Tamaqu tale ga.+ 24 Keu a sega ni cakava vei ira na cakacaka e se sega ni cakava e dua tale, ke ra sega ni okati mera ivalavala ca,+ ia qo era sa raica na ka au cakava, era cati au, era cati Tamaqu tale ga. 25 Me vakayacori kina na vosa e volai ena nodra Lawa: ‘E sega na vuna era cati au kina.’+ 26 Niu na tala yani vei kemudou e dua na dauveivuke mai vei Tamaqu mai lomalagi, qo na yalo ni ka dina+ e vu mai vei Tamaqu. Ni yaco mai na dauveivuke, ena qai tukuni au,+ 27 ia o kemudou tale ga mo dou tukuni au,+ ni dou tiko vata kei au ena gauna au tekivu vunau kina.


Okotova 2011 | Kua ni Guilecavi Au\nEso na gauna, ena noda ivakarau ni bula, eda dau vakacalakataka na noda raibaleta e dua na gacagaca bibi ni kosipeli i Jisu Karisito, me vakataka na nona raibaleta e dua na tamata e dua na kua-ni-guilecavi-au totoka ka vakamareqeti. Ena veika sa tu vei keda na lewe ni Lotu me baleta na noda sasaga gugumatua meda vakayacora rawa na itavi kei na ilesilesi kece sara, eso na gauna eda nanuma ni kosipeli sa dua na lisi balavu ni cakacaka meda kuria ki na noda lisi balavu dredre “me vakayacori,” baleta ni sa dua na gauna taurivaki me na vakacurumi sara ki na noda veiosooso vakacakacaka. Eda sa vakanamata ga kina na ka e vinakata vei keda na Turaga meda cakava kei na sala meda na cakava kina,ia eso na gauna eda guilecava se na cava e vuna.\nKemuni na ganequ lomani, na kosipeli i Jisu Karisito e sega ni ilesilesi; e dua na salatu, sa tuvanaka na Tamada Vakalomalagi dauloloma, e veimuataki ki na bula marau kei na vakacegu ena bula oqo kei na lagilagi ka na vakayacori dina ga ena bula sa roro tiko mai. Na kosipeli edua na rarama e curubasikata na bula vakayago oqo ka vakararamataka na sala sa tu e matada.\nRaica na 3 Nifai 12:48.\nYavu ni Vakabauta 1:13.\nSame 8: 3–5.\nSa Tiko na iTuvatuva ni Turaga Baleti Keda!


NAI VAKATEKIVU 48 FOV - Sa oti na ka oqo, sa kainaki - Bible Search\nNAI VAKATEKIVU 47 NAI VAKATEKIVU 49\nNAI VAKATEKIVU 48\nSa lako ko Josefa kei rau na luvena me raici tamana, ni sa vakarau mate; a sa vosavakalougatataki rau ko Jekope.\n1Sa oti na ka oqo, sa kainaki vei Josefa, Raica, sa tauvi mate ko tamamu: a sa kauta vata kaya na luvena tagane ruarua, ko Manasa kei Ifireimi. 2A sa tukuni vei Jekope, ka vaka, Raica, sa lako mai vei iko ko Josefa na luvemu: a sa vakaukauwataki koya ko Isireli, ka sa duri cake e nai mocemoce. 3A sa kaya vei Josefa ko Jekope, Na Kalou Kaukauwa sa rairai vei au mai Lusa mai na vanua ko Kenani, a sa vosavakalougatataki au, 4a sa kaya vei au, Raica, au na vakatubura na nomu kawa, ka vakalewevuqataki iko, ka vakatuburi iko mo matanitu e vuqa; ka'u na solia talega na vanua oqo vei ira na nomu kawa, me ra taukena ka tawa mudu. 5Ia na luvemu tagane ruarua oqo, erau a sucu eliu e na vanua ko Ijipita, ni'u sa bera ni lako mai vei iko ki Ijipita, erau sa noqu; ko Ifireimi kei Manasa, me vakataki Rupeni kei Simioni, erau na noqu: 6Ia na luvemu era na sucu emuri, era na nomu; era na vakatokai e na yaca ni tuakadra, e na vanua era taukena: 7ia koi au, ni'u a lako mai Petani, sa mate i tikiqu e gaunisala ko Rejeli e na vanua ko Kenani, ni sa vo tiko na sala me yaco ki Efiraca: ia ka'u a buluta maikea mai na sala ki Efiraca; ko ya ko Pecileema.\n8A sa raici rau na luve i Josefa ko Isireli, a sa kaya, Ko cei koi rau oqo? 9A sa kaya vei tamana ko Josefa, Erau sa luvequ, sa solia vei au na Kalou eke. A sa kaya ko koya, Mo kauti rau mada mai kivei au, me'u vosavakalougatataki rau. 10A sa rai vakaca na mata i Isireli ni sa qase, sa sega ni rai vinaka rawa. A rau sa kau voleka vua; a sa reguci rau ko koya, ka mokoti rau. 11A sa kaya vei Josefa ko Isireli, Au a sega ni nanuma me'u raica na matamu; ia, sa vakaraitaka talega na nomu kawa vei au na Kalou. 12A sa kauti rau ko Josefa mai na maliwa ni duruna, a sa vakacuva na matana ki na qele. 13A sa tuberi rau ruarua ko Josefa, ko Ifireimi e na ligana i matau me donuya na liga i mawi i Isireli, kei Manasa e na ligana i mawi me donuya na liga i matau i Isireli, ka kauta voleka vua. 14A sa dodoka na ligana i matau ko Isireli, ka tabaka na ulu i Ifireimi, ko koya ka gone, kei na ligana i mawi ki na ulu i Manasa; ia sa kitaka oqo ni sa kila; ka ni sa ulumatua ko Manasa.\n15A sa vosavakalougatataki Josefa, ka kaya, Na Kalou, ko koya erau daulako voli e matana na tamaqu, ko Eparaama kei Aisake, na Kalou ka vakani au ni'u a gone ka yacova na siga oqo, 16na Agilose ka vakabulai au mai na ca kecega, me vakalougatataki rau na gone; ia me toka vei rau na yacaqu, kei na yacadrau na tamaqu, ko Eparaama kei Aisake; me rau tubu talega me rau lewe vuqa sara e vuravura. 17Ia ni sa raica ko Josefa sa tabaka na ulu i Ifireimi e na ligana i matau, sa sega ni vinakata: a sa laveta na liga i tamana, me kauta mai na ulu i Ifireimi ki na ulu i Manasa. 18A sa kaya vei tamana ko Josefa, Me kakua ni vakakoya, na tamaqu: ni sa ulumatua ko koya oqo; mo tabaka na uluna e na ligamu i matau. 19A sa bese ko tamana, ka kaya, Au kila, na luvequ, au kila: ena yaco talega ko koya me yavusa, ka na levu talega ko koya; ia sa dina ena levu cake vua na tacina, ni na yaco na nona kawa me matanitu e vuqa. 20A sa vosavakalougatataki rau e na siga ko ya, ka kaya, Ena cavuti kemudrau yadua ko ira na Isireli ni ra ia na vosa ni veivakalougatataki, a ra na kaya, Me qisi iko na Kalou mo tautauvata kei Ifireimi ka vakataki Manasa: a sa cavuti Ifireimi ko koya me liu, ka me muri ko Manasa.\n21A sa kaya vei Josefa ko Isireli, Raica, ka'u na mate; ia na Kalou ena tiko kei kemudou, ka kauti kemudou tale ki na nodra vanua na nomudou qase: 22ia koi au, ka'u sa solia e dua na tiki ni vanua vei iko, e levu cake e na nodra na veitacini, ka'u a rawata mai vua na Amoraiti e na noqu i seleiwau kei na noqu dakai.


iTalanoa ni Nona Bula: “Dau Yalovinaka o Jiova” Vei Keirau | Jean-Marie Bockaert\nNa Vale ni Vakatawa (iTabataba e Vulici) | Tiseba 2018\nWILIKA ENA VOSA Afrikaans Albanian Alur Amharic Amis Arabic Armenian Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Boulou Bulgarian Cakchiquel (Western) Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Croatian Czech Damara Dangme Danish Douala Dutch Edo Efik English Esan Estonian Ewe Finnish Fon French Ga Garifuna Georgian German Greek Guadeloupean Creole Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Jula Kabiye Kabuverdianu Kannada Kekchi Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Latvian Lingala Lithuanian Low German Luganda Lunda Luo Luvale Macedonian Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mingrelian Mixe (North Central) Mixtec (Guerrero) Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (West Africa) Polish Ponapean Portuguese (Brazil) Portuguese (Portugal) Punjabi Quechua (Ancash) Quechua (Bolivia) Romanian Russian Samoan Sango Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Vietnamese Waray-Waray Wolaita Xhosa Yoruba Zande Zapotec (Isthmus) Zulu vakaViti\n“Dau Yalovinaka o Jiova” Vei Keirau\nTalanoataka o Jean-Marie Bockaert\nNIU se qai yaco ga yani ena otela kei watiqu o Danièle, sa kaya mai vei au o koya na dauveiqaravi ena rumu ni wawa, “Kerekere, rawa ni oni qiriti ratou mada na ovisa ratou yadra tiko ena iyala ni vanua?” Se qai vica ga na aua na neirau yaco yani i Gabon, ena Ra kei Aferika, e vakatabui tu kina na noda cakacaka ena veiyabaki ni 1970.\nE dau totolo na nona vakasama o Danièle, e vakasolokakanataka vei au, “Kua ni qai qiriti ratou na ovisa, ratou sa tu qo!” Keirau raica ni sa kele mai ena mata ni otela e dua na lori. Oti ga e vica na miniti keirau sa mai vesu. Au vakavinavinakataka dina na ka e cakava o Danièle, e rawa kina niu solia eso na ka vakaivola vua e dua tale na tacida e tiko e kea.\nNi keirau kau ena siteseni ni ovisa, au vakasamataka niu kalougata dina ni marama yaloqaqa na watiqu, qai matua vakayalo. Qo e sega ni qai imatai ni gauna me keirau cakacaka vata kina vakavoleka. Meu talanoataka mada se cava keirau lai sikova kina eso na vanua e vakatabui tu kina na noda cakacaka.\nVUKEI AU O JIOVA MEU KILA NA KA DINA\nAu sucu ena 1930 ena dua na tauni lailai e Croix, ena vualiku kei Varanise. Ratou lotu Katolika kaukaua na noqu vuvale. Ena veimacawa, keitou dau lai Misa qai ogaoga vakalevu o Ta ena ka ni lotu. E yaco e dua na ka niu yabaki 14, au raica sara ga kina na veivakaisini ni lotu.\nEna ikarua ni ivalu levu, era tu e Varanise na sotia ni Jamani. E dau uqeti keimami vakalevu na neimami italatala ena nona ivunau me keimami tokona na matanitu o Vichy, era lewa tiko na sotia ni Jamani era tiko e Varanise. Keimami rerevaka sara ga na ka e tukuna. Levu e Varanise era dau rogoca lo na siteseni ni retio na BBC, e dau kaburaki kina na itukutuku me baleta na Matanitu Cokovata o Peritania kei Merika. Ia e qai veitovaki tale na neitou italatala, e tuvanaka me caka e dua na lotu me vakavinavinakataki kina nona qaqa na Matanitu Cokovata o Peritania kei Merika ena Seviteba 1944. Sa veivakaisini sara ga. Au sega tale ni qai vakabauti ira na italatala.\nNi oti ga na ivalu, sa mai vakacegu o Ta. Sa vakawati o tuakaqu yalewa, e tiko sara mai Belgium. Au kila ni noqu itavi gona meu qaravi Na. Au cakacaka ena vale ni culacula, e lotu Katolika kaukaua na noqu boso kei rau na luvena tagane. Rawa sara ga niu rawaka ena nodratou kabani, ia ena vinakati meu na vakatulewa.\nEna 1953, e gade mai vale o tuakaqu yalewa o Simone, sa dua na iVakadinadina i Jiova. E maqosa ni vakayagataka na iVolatabu me vakaraitaka na ivakavuvuli lasu ni lotu Katolika me baleti eli, na Letoluvakalou, kei na tawamate ni yalo. Au cudru sara ga ni sega ni vakayagataka na iVolatabu ni Katolika, ia au qai vakadeitaka ni qori ga na ka dina. Dua na gauna e kauta mai vei au na ilavelave makawa ni Vale ni Vakatawa, au dau vakawilika ena bogi. Au vakadeitaka sara ga ni qo na ka dina, ia au rere niu na vakacegui ena noqu cakacaka keu kaya niu iVakadinadina i Jiova.\nVica na vula noqu vulica tiko vakataki au na iVolatabu kei na Vale ni Vakatawa. Au mani nanuma meu sa gole ena Soqoni. E tarai au dina na nodra veilomani na mataveitacini ena ivavakoso. Au mani vuli iVolatabu kei na dua na tacida matua me ono na vula, oti qori au papitaiso sara ena Seviteba 1954. Au marau tale ga ni rau mai iVakadinadina i Jiova o Na kei na ganequ lailai.\nNUITAKI JIOVA ENA VEIQARAVI VAKATABAKIDUA\nE mai vakacegu o Na ni se vo e vica na macawa me vakayacori na soqo ni veimatanitu e Niu Yoka ena 1958. Au marau niu gole ena soqo qori. Niu lesu i vale, au kila ni sa sega na noqu icolacola, au mani biuta na noqu cakacaka meu tekivu painia. Ena gauna qori keirau sa veimusumusuki kina kei Danièle, e painia gugumatua. Keirau qai vakamau ena Me 1959.\nE tekivu nona veiqaravi vakatabakidua o Danièle e Brittany, e toka ena taudaku ni tauni qai yawa mai nona vale. E vinakati vua na yaloqaqa me vunau ena vanua qori ni levu kina na lotu Katolika, qai dau vodo basikeli ena lomanivanua. Me vakataki au, e sega ni dau lokuyara o Danièle. Keirau kila ni sa lekaleka na gauna. (Maciu 25:13) Na nona vakuai koya e uqeti keirau me keirau dau gugumatua ena veiqaravi vakatabakidua.\nNi oti ga e vica na siga neirau vakamau, au sa lesi meu ivakatawa ni tabacakacaka. Keirau vakamatauni keirau ena bula rawarawa. Na imatai ni ivavakoso keirau sikova e 14 na kena dautukutuku. Era sega ni veivakaicilitaki rawa na mataveitacini ni lailai sara na ka e tu vei ira, keirau mani moce ena Vale ni Soqoni ni biu na meteresi ena buturara. E sega sara ni dakoba, ia e vinaka e dakui keirau!\nKeirau veisiko ena ivavakoso ena neirau motoka lailai\nLevu dina neirau osooso, ia e taleitaka vakalevu o Danièle na cakacaka ni veisiko. Eso na gauna ni dau tukuni vakasauri me dua na bose ni qase, ena wawa toka ga ena neirau motoka lailai, e sega vakadua ni vosavosa. Rua ga na yabaki na neirau veisiko, ia keirau vulica ni rui bibi na veivosaki vakadodonu vei ira na veiwatini, me rau cakacaka vata tale ga.—Dauv. 4:9.\nMARAUTAKA NA ILESILESI VOU\nEna 1962, keirau sureti me keirau lai vuli ena ika37 ni kalasi e Kiliati, Brooklyn, Niu Yoka me tini na vula. Keimami le 100 kece na gonevuli, era le 13 na veiwatini, keirau marautaka dina na vuli. Au na sega vakadua ni guilecavi ratou o Frederick Franz, Ulysses Glass, kei Alexander H. Macmillan, ratou turaga yalodina.\nKeirau marau ni keirau lai vuli e Kiliati!\nKeimami vulica ena gauna qori na bibi ni kena dau vakasamataki vakatitobu na ka keimami raica. Ni dau oti gona na kalasi ena so na yakavi ni Vakarauwai, keimami dau lai sarasara ena siti o Niu Yoka. Keimami na veitarogitaka ena Moniti na ka keimami raica. Keimami dau wawale ena yakavi ni Vakarauwai, ia ena railesuva na tacida e Peceli e veivakasarasarataki eso na taro me yaga ena veitarogi. Dua na yakavi ni Vakarauwai, keimami sarasara vinaka sara ga ena siti. Keimami gole ena vanua e dau dikevi kina na lomalagi, keimami vulica e kea e rua na mataqali vatu na meteor kei na meteorite. Ni keimami lai sarasara ena vale ni iyaya maroroi na American Museum of Natural History, keimami vulica kina e rua na mataqali korokotaile. Ni keimami sa tiko tale e Peceli, taro sara o koya na tacida e veivakasarasarataki, “Na cava na kedrau duidui na meteor kei na meteorite?” E sauma o Danièle ena levu ni nona wawale, “E balavu na bati ni meteorite!”\nKeirau marautaka na neirau sikovi ira na mataveitacini e Aferika\nDua na ka na neirau kidacala ni keirau sa lesi ena valenivolavola ni tabana e Varanise, keirau veiqaravi kina me sivia ni 53 na yabaki. Ena 1976, au lesi meu kodineita ni Komiti ni Tabana, meu sikova tale ga na vanua e vakatabui tu kina na noda cakacaka me vaka e Aferika kei na Tokalau e Loma. Keirau lai sotava kina na ituvaki e Gabon, me vaka au sa vakamacalataka mai. Meu kaya vakadodonu, e dau tu ga vei au na rai ni sega ni ganiti au na itavi kece qori. Ia e tokoni au vinaka o Danièle meu qarava noqu ilesilesi.\nAu vakadewataka tiko na ivunau nei Brother Theodore Jaracz ena Soqo ni Tikina e Parisi ena 1988, e kena usutu “Divine Justice” (Lewadodonu ni Kalou)\nKEIRAU VOSOTA NA ITUVAKI DREDRE\nKeirau taleitaka tu ga na neirau veiqaravi e Peceli mai na gauna keirau tekivu kina. Kenadau sara o Danièle ena vakadewa. A vulica rawa na vosa vakavalagi me lima na vula ni bera ni lai vuli e Kiliati. Keirau marautaka dina na cakacaka e Peceli, ia e vakavu marau sara na neirau ogaoga ena ivavakoso. Au vakasamataka sara ena dua na bogi levu tutu ni keirau vodo sitima, dua na ka neirau wawale ia keirau marau ni caka vuli iVolatabu vata, era toso vinaka tale ga. E qai tauvimate o Danièle, qori e vakaleqa sara ga nona dau gumatua.\nE laurai vua ena 1993 na kenisa ni sucu. A vinakati me sele, caka tale ga vua e dua na veiqaravi (chemotherapy) me tarova na tete ni kenisa. Oti e 15 na yabaki, e laurai tale vua na kenisa e ca sara. Ni bula vinaka ga, e cakacaka tale ni mareqeta vakalevu na nona ilesilesi ni dauvakadewa.\nE tautauvimate o Danièle, ia keirau sega ni via cegu e Peceli. Sega ni rawarawa meda veiqaravi e Peceli nida tautauvimate, vakauasivi ke ra sega ni kila eso tale na bibi ni kemu mate. (Vkai. 14:13) Sa via yabaki 70 vakacaca o Danièle, ia e sega ni kilai ni tauvimate ena nona matamamarau kei na nona itovo. E sega ni lomalomani koya, ia e dau veivuke. E kila ni bibi me dau rogoci ira na rarawa tu. (Vkai. 17:17) E sega ni vinakata o Danièle me kilai ni daunivakasala, ia e vukea e levu na tacida yalewa mera kua ni rerevaka na kenisa.\nE basika tale eso na ituvaki ena vinakati kina me keirau vosota. Sa sega ni rawa ni cakacaka o Danièle, ia se tokoni au tiko ga. E vakamamadataka noqu itavi, rawa niu veiqaravi tiko ga meu kodineita ni Komiti ni Tabana me 37 na yabaki. Kena ivakaraitaki, sa dau vakabutara tu na kakana se vakarautaka na teveli ni kana me keirau vakayakavi vata, qai vakacegu.—Vkai. 18:22.\nVOSOTA E VEISIGA NA NUIQAWAQAWA\nE nuitaka tu o Danièle me bula vinaka tale. Ia e qai laurai vua ena ikatolu ni gauna na kenisa. Keirau yalolailai sara ga. E vakamalumalumutaki koya na levu ni veiqaravi vakavuniwai, e sega kina ni taubale rawa ena so na gauna. E mosi dina na lomaqu niu raica na ituvaki kei watiqu. Dua na gauna e maqosa sara ena vakadewa, ia qo sa dredre mada ga ni vosa.\nKeirau dau yalolailai, ia keirau vakamamasu vei Jiova. Keirau vakadeitaka ni sega ni vakalaiva o Jiova me keirau sotava na ka ni veivakatovolei keirau na sega ni taqea rawa. (1 Kor. 10:13) Keirau vakavinavinakataka tale ga na veivuke e vakarautaka o Jiova ena nona Vosa, o ira na veiqaravi ena valenibula e Peceli, kei na nodra veikauaitaki vakayalololoma na mataveitacini.\nKeirau dau kerea na veidusimaki i Jiova ena veiqaravi me keirau digia. Dua na gauna, sa sega ni rawa ni qaravi ni sega ni matata vei vuniwai e qaravi Danièle me 23 na yabaki, na vuna e sega ni dau vakilai koya kina ni oti na chemotherapy. Sega tale ni dua na nona vakatutu. Keirau sega ni kila se cava me keirau cakava. Sa qai vakadonuya e dua tale na vuniwai ni kenisa me qaravi koya. Vaka ga e vakarautaka o Jiova na sala me keirau vosota kina na nuiqawaqawa.\nKeirau vosota na nuiqawaqawa ni keirau kauaitaka ga na siga yadua. Me vaka e tukuna o Jisu, na “siga kece sa dui tu ga na kena ca.” (Maciu 6:34) E dau yaga tale ga vakalevu na veiwali kei na rai donu. Kena ivakaraitaki, ni kila o Danièle ni na sega ni qaravi me rua na vula, e kaya ena matadredredre, “Au sa qai marau ga!” (Vkai. 17:22) E mosi na kena mate, ia e dau lagata vakadomoilevu na sere ni isoqosoqo.\nE uqeti au vakalevu na nona rai donu meu vosota na veisau ni ituvaki. Meu kaya vakadodonu, e qaravi au vinaka tu ga o watiqu ena 57 na yabaki ni neirau vakawati. E sega mada ga ni vakaraitaka vei au na kena tavuteketaki na yaloka! Ni sa mai tauvimate, au sa qai kila na masi veleti, savasava kei na vakasaqari ni kakana rawarawa. Au voroka e vica na bilo, ia au marau niu vakamarautaki koya. *\nVAKAVINAVINAKATAKA NA YALOLOLOMA I JIOVA\nLevu dina na ka au vulica ni yalana na noda veiqaravi na tauvimate kei na bula vaqase. Kena imatai, meda kauaitaki watida nida osooso mada ga. Nida se kaukaua vinaka tu, meda karoni ira vinaka na watida. (Dauv. 9:9) Kena ikarua, meda kua ni leqataka vakasivia na ka e sega ni bibi, ni na buawa kina vei keda na veivakalougatataki i Jiova ena veisiga.—Vkai. 15:15.\nNiu vakasamataka lesu na neirau veiqaravi vakatabakidua, au sega ni tukuna rawa na levu ni veivakalougatataki i Jiova. Au duavata kei na ka e tukuna na daunisame: “Ni dau yalovinaka o Jiova ena ka e cakava vei au.”—Same 116:7.\n^ para. 32 E vakacegu o Sister Danièle Bockaert ni vakarautaki tiko na ulutaga qo. Sa yabaki 78.\n“Sota ena Parataisi!”\nRokova “na ka sa Vauca Vata na Kalou”\nRa iTabagone, e Vinakata na Dauveibuli Moni Marau\nRa iTabagone, Oni Rawa ni Marau\n“Ena Marautaki Jiova Vakalevu na Yalododonu”\niDusidusi ni Vale ni Vakatawa kei na Yadra! 2018\nText Sala me download kina na ka e tabaki NA VALE NI VAKATAWA (ITABATABA E VULICI) Tiseba 2018\nNA VALE NI VAKATAWA (ITABATABA E VULICI) Tiseba 2018\nBiuta na ka Kece Meu Muria na Turaga\nYaga na iLoloma Soli Wale ni Kalou ena Levu na Sala


Veivolekati kei Tamana, ia e Sega ni Tautauvata kei na Kalou | Bula i Jisu\nDuavata kei Tamana, ia e Sega ni Kalou\n“KEIRAU DUAVATA KEI TAMAQU”\nVAKACALA O JISU NONA BEITAKI NI KALOU\nE gole e Jerusalemi o Jisu ena Soqo ni Vakatabui ni Valenisoro (se Hanukkah). Na soqo qo e vakananumi kina na kena vakatabui tale na valenisoro. A tara ena rauta na dua na senitiuri yani e liu na Tui Siria o Antiochus IV Epiphanes e dua na icabocabonisoro ena dela ni icabocabonisoro ni Kalou. Ni sa vagalalataki o Jerusalemi mai na nona lewa, sa qai vakatabui tale vei Jiova na valenisoro. E tekivu solevutaki tale ga e veiyabaki na soqo qori ena 25 ni vula o Chislev, e veitaudonui kei na icavacava ni Noveba kei na itekitekivu ni Tiseba.\nE donuya tu qo na vulaililiwa, e lako voli o Jisu ena valenisoro ena varada i Solomoni. Era wavokiti koya na Jiu, era qai taroga: “Ena vakacava mada na dede ni neimami lomatarotaro tiko? Ke o Karisito, mo tukuna mai vakadodonu.” (Joni 10:22-24) E sauma o Jisu: “Au sa tukuna vei kemuni, oni qai sega ni vakabauta.” A sega ni tukuna vakadodonu o Jisu ni o koya na Karisito, me vaka e cakava vua na yalewa ni Samaria ena yasa ni toevu. (Joni 4:25, 26) Ia sa vakatakilai koya ena nona kaya: “Au a bula e liu qai muri sara o Eparama.”—Joni 8:58.\nE vinakata o Jisu mera vakadeitaka vakataki ira na lewenivanua ni o koya na Karisito ena nodra vakatauvatana nona cakacaka kei na ka e parofisaitaki ena iVolatabu ni na cakava na Karisito. Qori na vuna e tukuna kina ena so na gauna vei ira nona tisaipeli mera kua ni tukuna vua e dua ni o koya na Mesaia. Ia qo e tukuna vakadodonu vei ira na Jiu dauveivorati: “E tukuni au na cakacaka au cakava tiko ena yaca i Tamaqu. Ia oni sega ni vakabauta.”—Joni 10:25, 26.\nNa cava era sega ni vakabauta kina ni Karisito o Jisu? E kaya: “Oni sega ni vakabauta ni oni sega ni noqu sipi. Era rogoca na domoqu na noqu sipi, au kilai ira tale ga, ra qai muri au. Au solia vei ira na bula tawamudu, era na sega sara ni rusa, ena sega tale ga ni dua me na kaliraki ira mai ligaqu. Na sipi e solia vei au o Tamaqu e uasivia na ka kece.” Sa qai vakamacalataka o Jisu na nodrau veiwekani kei Tamana, e kaya: “Keirau duavata kei Tamaqu.” (Joni 10:26-30) Gauna e cavuta kina qori o Jisu, a se tiko e vuravura qai tiko mai lomalagi o Tamana. Kena ibalebale e sega ni tukuna tiko ni rau le dua ga kei Tamana, erau duavata ga ena inaki.\nNa ka e tukuna o Jisu e vakacudrui ira na Jiu, era baci tomi vatu kina me vakaviriki mate. E sega ni rere o Jisu, e kaya: “E levu na cakacaka vinaka i Tamaqu au vakaraitaka vei kemuni. Na cakacaka cava oni via vakaviriki au kina?” Era sauma: “Keimami sega ni vakaviriki iko ena vuku ni cakacaka vinaka, ia ena nomu vosaveibeci, ni o . . . viavia kalou.” (Joni 10:31-33) A sega vakadua ni tukuna o Jisu ni kalou, ia na cava era beitaki koya kina?\nE tukuna o Jisu ni tu vua na kaukaua era vakabauta na Jiu ni tiko ga vua na Kalou. Kena ivakaraitaki, e tukuna me baleti ira na “sipi”: “Au solia vei ira na bula tawamudu.” Qori e sega ni rawa ni cakava na tamata. (Joni 10:28) Sa vakamacalataka oti o Jisu ni o Tamana e solia vua na lewa kece qori, ia era sega ni taura rawa na Jiu.\nE sabaya o Jisu nodra veibeitaki lasu ena nona taroga: “Vakaevei, e sega ni volai ena nomuni Lawa [ena Same 82:6], ‘Au a kaya: “Oni sa kalou”’? Ke vakatoka o koya mera ‘kalou’ o ira e tau vei ira na vosa ni Kalou . . . oni tukuna vakacava vei au, o koya e digitaka qai tala mai vuravura o Tamaqu, ‘O vosabeca na Kalou,’ niu tukuna niu ‘Luve ni Kalou’?”—Joni 10:34-36.\nNa iVolatabu mada ga e vakatokai ira na turaganilewa era sega ni dau tauca vakadodonu na lewa mera “kalou.” Na cava gona mera beitaki koya kina na Jiu ni kaya “Niu Luve ni Kalou”? Sa qai vakamacalataka e dua na ka e dodonu me veisautaka nodra rai: “Keu sega ni cakava tiko na cakacaka i Tamaqu, ni kua ni vakabauti au. Ia keu cakava tiko na cakacaka i Tamaqu, oni qai sega ni vakabauti au, ni vakabauta mada ga na cakacaka, moni qai kila sara kina ni duavata kei au o Tamaqu, au duavata tale ga kei Tamaqu.”—Joni 10:37, 38.\nNira rogoca qori na Jiu, era saga mera vesuki koya, ia e dro o Jisu. E biuti Jerusalemi e gole sara ena tai adua ni Uciwai na Joritani, a tekivu veipapitaisotaki kina o Joni ena va na yabaki yani e liu. Na vanua qori e rairai toka ena ceva ni Wasa o Kalili.\nEra tabili vei Jisu na lewenivanua ra qai kaya: “E sega mada ga ni dua na cakamana e cakava o Joni, ia e dina kece na ka e tukuna me baleta na tamata qo.” (Joni 10:41) Era mani vakabauti Jisu e levu na Jiu.\nNa cava e vinakata o Jisu mera vakadeitaka na lewenivanua me baleta nona cakacaka?\nErau duavata vakacava o Jisu kei Tamana?\nEra beitaki Jisu na Jiu ni viavia kalou se tautauvata kei na Kalou, e sabaya vakacava qori o Jisu ena Same e cavuta?\niMeli iMeli Duavata kei Tamana, ia e Sega ni Kalou\njy wase 81 t. 188-189


Joni 7 | iVolatabu ena Internet | Vakadewa ni Vuravura Vou\nVola o Joni 7:1-52\nTiko o Jisu ena Soqo ni Valevakacevaceva (1-13)\nVeivakavulici o Jisu ena soqo (14-24)\nDuidui rai me baleti Karisito (25-52)\n7 Oti ya sa qai lako voli e Kalili o Jisu ni sega ni vinakata me lako i Jutia, nira saga tiko na Jiu mera vakamatei koya.+ 2 Ia sa voleka na nodra Soqo ni Valevakacevaceva*+ na Jiu. 3 Eratou mani kaya vua na tacina:+ “Mo biubiu mo lako i Jutia mera raica tale ga na nomu tisaipeli na veika o cakava tiko. 4 Ni sega ni dua e cakava vakavuni tiko ga na ka, ke vinakata me kilai. Ke o cakava tiko ga na veika qo, vakaraitaki iko yani me raici iko o vuravura.” 5 Eratou sega ni vakaraitaka na tacina ni ratou vakabauti koya.+ 6 Mani kaya vei ratou o Jisu: “Se bera mai na noqu gauna,+ ena tu ga na nomudou gauna. 7 E sega ni dua na yavu me cati kemudou kina o vuravura, ia e cati au niu vakaraitaka vakadodonu na torosobu ni nodra ivalavala.+ 8 Dou lako cake ina soqo, au na sega mada ni lako ena soqo qo ni se bera ni yaco mai na noqu gauna.”+ 9 Ni vosa oti vei ratou e tiko voli ga e Kalili. 10 Ni ratou sa lako cake ina soqo na tacina, sa qai lako cake tale ga o Jisu, e sega ga ni vakaraitaki koya. 11 Era mani vaqarai koya na Jiu ena soqo, era kaya: “I vei na tamata ya?” 12 Era veivosakitaki koya vakalevu na lewenivanua. Eso era kaya: “E tamata vinaka.” Eso tale era kaya: “Sega, e vakacalai ira voli ga na lewenivanua.”+ 13 Ia era veivosaki lo ga nira rerevaki ira na Jiu.+ 14 Ni sa veimama tu na soqo, sa qai lako cake o Jisu ina valenisoro lai veivakavulici sara. 15 Era kurabui na Jiu, era kaya: “E kila mai vei na tamata qo na iVolatabu,*+ ni sega mada ga ni vuli ena kena koronivuli?”*+ 16 E sauma vei ira o Jisu: “E sega ni noqu na ka au vakavulica, e nei koya ga e talai au mai.+ 17 Ke dua e via cakava na loma ni Kalou, ena kila se vu vakalou na noqu ivakavuvuli+ seu tukuna tiko ga na ka au nanuma. 18 O koya e tukuna ga na ka e nanuma e vinakata me dokai, ia o koya e vinakata me dokai o koya e talai koya mai,+ o koya qo e dina e dodonu tale ga. 19 E solia vei kemuni o Mosese na Lawa,+ se cava? Ia e sega ni dua vei kemuni e muria na Lawa. Na cava oni via vakamatei au kina?”+ 20 Era sauma na lewenivanua: “E curumi iko tiko na timoni. O cei e via vakamatei iko?” 21 E sauma vei ira o Jisu: “E dua ga na ka au cakava, oni sa kurabui kece kina. 22 Qo na vuna e vakarota kina o Mosese moni cilivi+—a sega ni tekivuna o Mosese, era tekivuna sara ga na tukamuni+—oni qai ciliva e dua na tagane ena siga ni vakacecegu. 23 Ke cilivi e dua na tagane ena siga ni vakacecegu me muri kina na Lawa e vola o Mosese, na cava oni qai cudruvi au kina niu vakabula e dua na tagane ena siga ni vakacecegu?+ 24 Ni kua ni vakalewa na ka ena kena irairai ga e sau, ia moni lewa ga vakadodonu.”+ 25 Era qai kaya eso na lewe i Jerusalemi: “E sega ni tagane qo era vaqara tiko mera vakamatea?+ 26 Ia raica! E vosa tiko e matanalevu, era sega ni tukuna vua e dua na ka. Vakacava, era se sega ni vakadeitaka na iliuliu ni o koya ga qo na Karisito? 27 Eda kila na vanua e lako mai kina na tagane qo,+ ia ni lako mai na Karisito, e sega ni dua ena kila na vanua e lako mai kina.” 28 Ni veivakavulici tiko o Jisu ena valenisoro e qai kaya ena domoilevu: “Oni kilai au kei na vanua au lako mai kina. Au sega ni lako mai ena noqu lewa ga,+ ia e bula dina o koya e talai au mai, oni sega ni kilai koya.+ 29 Au kilai koya+ niu matataki koya, ni o koya ga e talai au mai.” 30 Era mani via vesuki koya,+ ia e sega ni dua e vesuki koya rawa ni se bera na nona gauna.+ 31 Levu na lewenivanua era vakabauti koya+ ra qai kaya: “Ni yaco mai na Karisito, vakacava ena levu na nona cakamana ni vakatauvatani kei na tagane qo?” 32 Era rogoca na Farisi nodra veivosakitaka lo na lewenivanua na veika e baleti Jisu, era qai talai ira na ovisa na iliuliu ni bete kei ira na Farisi mera lai vesuki koya. 33 E qai tukuna o Jisu: “Au na tiko tale vakalekaleka kei kemuni, au sa na qai lako vei koya e talai au mai.+ 34 Oni na vaqarai au, ia oni na sega ni raici au, na vanua au na tiko kina oni na sega ni lako rawa kina.”+ 35 Era mani veikayaka na Jiu: “E via lako i vei na tagane qo meda na sega ni raici koya kina? Ena via lako vei ira na Jiu era veiseyaki tu vei ira na kai Kirisi me lai vakavulici ira na kai Kirisi? 36 Na cava na ibalebale ni ka e tukuna, ‘Oni na vaqarai au, ia oni na sega ni raici au, na vanua au na tiko kina oni na sega ni lako rawa kina’?” 37 Ena iotioti ni siga, na siga bibi ni soqo,+ e tucake o Jisu qai kaya ena domoilevu: “Ke dua e karamaca, me lako mai vei au me gunu.+ 38 O koya e vakabauti au, me vaka e tukuni ena tikinivolatabu, ‘Ena drodro mai lomana na uciwai ni bula.’”+ 39 Ia e tukuna tiko qo o koya me baleta na yalo tabu, e vakarau soli vei ira na vakabauti koya, a se sega ni soli na yalo tabu+ ni se bera ni vakalagilagi o Jisu.+ 40 Nira rogoca ya eso na lewenivanua era kaya: “Qo dina na Parofita.”+ 41 Era kaya eso: “Qo na Karisito.”+ Ia era kaya eso tale: “Oi, ena lako mai Kalili na Karisito?+ 42 Vakacava, e sega ni vakamacalataki ena tikinivolatabu ni na lako mai ena kawa i Tevita na Karisito,+ mai Peceliema+ tale ga na koro a tiko kina o Tevita?”+ 43 Era sa qai veisei na lewenivanua ena vukuna. 44 Era via vesuki koya eso, ia e sega ni dua e tarai koya. 45 Era qai lesu na ovisa vei ira na iliuliu ni bete kei ira na Farisi, era qai taroga na Farisi: “Cava oni sega ni kauti koya mai kina?” 46 Era sauma na ovisa: “Keimami se sega ni bau rogoca e dua e vosa me vakataki koya.”+ 47 Era kaya na Farisi: “Oni sa vakacalai tale ga? 48 Vakacava, sa vakabauti koya e dua vei ira na iliuliu se Farisi?+ 49 Ia o ira na ilala levu qo era tamata cudruvi, era sega ni kila na Lawa.” 50 Sa qai kaya vei ira o Nikotimo, o koya a lai raici Jisu mada, e Farisi tale ga: 51 “Na noda Lawa e sega ni vakatara me lewai e dua ni se bera ni rogoci mada e liu o koya, me kilai na ka e cakava, se vakacava?”+ 52 Era qai sauma vua: “Oi, o kai Kalili tale ga o iko? Ni o vaqaqara ena iVolatabu o na raica ni sega ni dua na parofita ena basika mai Kalili.”*\n^ Se “Valetabanikau.”\n^ Kir., “ivola.”\n^ Oya na nodra koronivuli na rapai.\n^ E sega ni laurai ena ivolavivigi na Codex Sinaitic, Codex Vaticanus, kei na Sinaitic Syriac codex na tikina e 53 me yaco ina wase 8 tikina e 11.


Qarauna na Vakayagataki iLavo | iVakasala ina Vuvale\nWILIKA ENA VOSA Afrikaans Albanian Amharic Arabic Armenian Bambara Bengali Bissau Guinean Creole Bulgarian Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatian Czech Danish Dutch Efik English Estonian Ewe Finnish French Georgian German Greek Gujarati Hebrew Hiligaynon Hindi Hungarian Igbo Iloko Indonesian Italian Japanese Kannada Kinyarwanda Kirghiz Kirundi Korean Lingala Lithuanian Macedonian Malagasy Malayalam Maltese Myanmar Nepali Norwegian Polish Portuguese (Brazil) Punjabi Quechua (Ayacucho) Quechua (Cuzco) Romanian Russian Sepedi Serbian (Cyrillic) Serbian (Roman) Sesotho (Lesotho) Setswana Silozi Sinhala Slovak Slovenian Spanish Swahili Swahili (Congo) Swedish Tagalog Tahitian Tamil Thai Tigrinya Tsonga Turkish Twi Ukrainian Vietnamese Xhosa Zulu vakaViti\nIVAKASALA INA VUVALE | VAKAWATI\nQarauna na Vakayagataki iLavo\nNi o raica nomu itukutuku vakailavo, o kidava ni oti totolo nomu ilavo me vaka ga na seavu ni tegu ni cabe na matanisiga. O se qai vakawati ga, ia e sivia na nomu sausaumi. Vakacava mo beitaki watimu? Sega! O na vakasamataka ga eso na sala mo drau cakacaka vata kina me wali na veika e vakavuna na ituvaki dredre qori. *\nVUNA E YACO KINA\nVeiveisau. De dua o tiko kei nomu itubutubu ni bera ni o vakawati, ena rairai vou vei iko na levu ni ka me saumi se na nomu wasea vata kei watimu na kena dau voli na ka. Ena rairai duidui tale ga nomudrau rai me baleta na vakayagataki ilavo. Kena ivakaraitaki, ena rairai matau vei dua na isa ni vakawati me maroroi ilavo dua ena sega. Ena taura toka na gauna vei rau na veiwatini me tautauvata na nodrau rai me baleta na vakayagataki ilavo.\nNa dinau e vaka na co ca, ena tubu tiko ga ke sega ni kauaitaki\nLokuyara. E tukuna o Timoci e dua na daunibisinisi, ni a vakaleqai vakailavo ena gauna se qai vakawati kina ni sega na tuvanaka vinaka na ka me saumi. E kaya: “Na bera ni noqu saumi bili e vakavuna me keirau sauma vakaveiwatini e vica vata na udolu na ilavo. Mani oti kece na neirau ilavo.”\nSega ni raici na lako ni ilavo. O na vakayagataka vakasivia na ilavo ke o sega ni raica ni sa lako tani tiko mai nomu bausi. Dau yaco qori ni o vakayagataka na card ni baqe se volivoli ena internet. Ni vakarawarawataki na dinau vei ira na veiwatini vou, era na rawai mera volivoli vakalevu.\nSe mani cava e vakavuna, e rawa ni vakaleqa na bula vakawati na vakayagataki ilavo. E kaya na ivola Fighting for Your Marriage: “Levu na veiwatini e nodra leqa na vakayagataki ilavo, se mani vakacava na levu ni ilavo e tu vei ira. E dau vakavu veileti tale ga.”\nCakacaka vata. Mai na nomudrau veidusi, saga mo drau cakacaka vata me vakavinakataki kina na nomudrau vakayagataki ilavo. Drau veivosakitaka me kua ni tawasei kemudrau na leqa vakailavo.—iVakavuvuli vakaivolatabu: Efeso 4:32.\nDua na ituvatuva ni vakayagataki ilavo. Vakavola na ka kece o volia ena dua na vula. Ena vukei iko qori mo kila na vanua e lako kina na nomu ilavo, kei na veika e sega ni bibi o vakalusia kina nomu ilavo. E kaya o Timoci sa cavuti oti mai: ‘Mo lewa vinaka na nomu dau vakayagataki ilavo.’\nVakavola na veika bibi e dodonu me voli, okati kina na kakana, isulu, rede, sausaumi ni motoka kei na so tale. Vola tale ga na kedra isau qai raica se vakacava na levu ni ilavo o na vakayagataka kina e veivula.—iVakavuvuli vakaivolatabu: Luke 14:28.\n“Sa veiqaravi ko koya sa kere ka vua sa soli ka vua.”—Vosa Vakaibalebale 22:7\nBiuta vakatikitiki e veivula na isau ni kakana, rede, waiwai kei na so tale na ka. Eso era dau vakayacora qori ena nodra wasewasea na ilavo ena dui waqanivola. * Ke ra raica ni lailai na ilavo ena dua na waqanivola, era na sega ni vakayagataka na vo ni ilavo, ia era na lai kauta mai na ilavo ena dua tale na waqanivola.\nVeisautaka nomu rai me baleta na iyau. Na marau e sega ni vakatau ena ka vovou o taukena. O Jisu li a kaya “ni sega ni vakatau na bula ni tamata ena levu ni ka e tu vua.” (Luke 12:15) Koya gona, na nomu vakabauta na vosa qori ena laurai ena nomu dau vakayagataki ilavo.—iVakavuvuli vakaivolatabu: 1 Timoci 6:8.\nSo na ka mo cakava. E kaya o Eroni sa rua na yabaki nona vakawati, “O na rairai nanuma ni rawarawa na saumi ni bili ni retioyaloyalo, kana e vale ni kana kei na so tale. Ia ni toso na gauna ena vakaleqa nomu bula vakailavo. Keirau vulica me keirau vakuai keirau ena so na ka me rawa ni keirau bula ga ena ilavo keirau rawata.”\n^ para. 4 Na ulutaga qo e baleti ira na se qai vakawati ga, ia e yaga tale ga vei ira sa dede nodra vakawati.\n^ para. 14 Ke o dau vakayagataka na card ni baqe, o na sega beka ni maroroya na ilavo ena waqanivola, na kena risiti ga.\n“Moni veilomani, ni veinanumi, ni yalorawarawa moni veivosoti.”—Efeso 4:32.\n“O cei vei kemuni e via tara e dua na vale levu ena sega ni tiko sobu mada me cakacakataka na kena isau?”—Luke 14:28.\n“Ke sa tiko na ka meda kania, na isulu meda tokara . . . meda lomavakacegu.”—1 Timoci 6:8.\nMICAH KEI MEGAN\n“Ke dua vei kemudrau e nona itavi me sausaumi, e bibi tiko ga me kila o kemu isa na kemudrau ituvaki vakailavo. Na veivosaki wasoma va qori ena sega ni yaco kina na leqa.”\nDAVID KEI NATALEINE\n“Lalawataka na ka me caka. Kua ni nanuma mo vakayagataka kece na ilavo e tiko ena baqe. Ke o sega ni dau maroroi ilavo, o na sega ni vakarau tu ni yaco na leqa me vaka na kena vakavinakataki na motoka.”\nCakacaka & iLavo Vakacegu & Marau iVakavakayagataki ni iLavo Vakawati & Vuvale\nSala Mo Lewa Vinaka Kina Nomu iLavo\nMaroroi ilavo ena gauna qo me rawa ni veivuke ena veika tawanamaki!\nSala mo Kua Kina ni Volivoli Vakasivia\nDikeva e ono na sala ena vukei iko mo kua kina ni volivoli vakasivia.\nE RAWA NI MAMARAU NOMU VUVALE\nE yaga vakacava na veinuitaki kei na daudina?\nYaga ena Nomu Bula—Bula Vakailavo\nNa ivakavuvuli vakaivolatabu cava ena vukei iko mo walia kina na leqa vakailavo?\niMeli iMeli Qarauna na Vakayagataki iLavo


Mo Dau Vakarorogo Matua | iVakasala ina Vuvale\nWILIKA ENA VOSA Afrikaans Albanian Amharic Arabic Armenian Bengali Bulgarian Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Cibemba Croatian Czech Danish Dutch Efik English Estonian Ewe Finnish French Georgian German Greek Gujarati Hiligaynon Hindi Hungarian Igbo Iloko Indonesian Italian Japanese Kannada Kinyarwanda Kirghiz Kirundi Korean Lingala Lithuanian Macedonian Malagasy Malayalam Maltese Mongolian Myanmar Nepali Norwegian Oromo Polish Portuguese (Brazil) Punjabi Romanian Russian Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swedish Tagalog Tahitian Tamil Thai Tigrinya Tsonga Turkish Twi Ukrainian Xhosa Zulu vakaViti\nE tukuna o watimu “o sega ni rogoci au tiko.” O kaya lo ga, ‘au sa rogoca na ka o tukuna.’ Ia na ka o rogoca e sega ni ka e tukuna o watimu. Katuvu tale na veiba.\nMe kua ni yaco qori, e bibi mo kila na vuna o sega ni taura rawa kina na itukutuku e tukuna tiko o watimu—rairai o nanuma ni o sa rogoca.\nO wele se oca. Era kosakosa na gone, e rogo levu na tivi, o vakasamataka tiko e dua na leqa a yaco e vanua ni cakacaka. Ena gauna vata qori e tukuna tiko vei iko o watimu ni dou na vakavulagi ena yakavi. O na rairai tukuna “sa donu,” ia o rogoca dina na ka e tukuna? De dua o nanuma ni o sa rogoca, ia o sega ni taura vinaka na ka e tukuna.\nKa ga o nanuma. O nanuma ni duatani na ibalebale ni ka e tukuna tiko o watimu, na kena dina sa lai duatani tale na nomu rai. Kena ivakaraitaki, e kaya o watimu: “Sa sivia na nomu cakacaka bera na macawa qo.” O nanuma ni ya na vosa ni veivakalewai, o mani tukuna: “E sega ni bale vei au! Au cakacaka bera ni sa sivia na nomu vakasabusabu.” E kailavaka mai o watimu, “Au sega ni beitaki iko tiko!” A via tukuna tiko ga o koya mo drau cakava vata e dua na ka ena muanimacawa.\nVakariri mo walia na leqa. “So na gauna au dau via talaucaka na lomaqu vei Mike,” e kaya o Marcie, * “ia e dau vakatututaka tale mai o koya na iwali ni noqu leqa. Au sega ni via kila na kena iwali, au vinakata ga me rogoci au.” Na cava e leqa? Ni vosa tiko o Marcie sa lai vakasamataka sara tiko o Mike na iwali ni leqa. Sa na sega gona ni rogoca vinaka na ka kece e tukuna o Marcie.\nSe cava e vu ni leqa, ena rawa vakacava mo dau vakatudaliga matua?\nVakarogoci koya. E via tukuna tiko o watimu e dua na ka bibi, o na tu vakarau mo rogoci koya? De dua ena dredre mo cakava ya. E levu na ka o rairai vakasamataka tiko. Kua gona ni lasutaka ni o rogoca tiko na ka e tukuna o watimu. Ke rawa, biuta mada na ka o cakava tiko mo rogoci koya, se kerei koya mo drau qai veivosaki ena dua tale na gauna.—iVakavuvuli vakaivolatabu: Jemesa 1:19.\nWaraka na gauna mo qai vosa kina. Ni vosa tiko o watimu, kua ni vosa takoso se vakacala na ka e tukuna. Mo waraka na gauna mo na vosa kina. Ena gauna qo rogoci koya mada ga.—iVakavuvuli vakaivolatabu: Vosa Vakaibalebale 18:13.\nTaro. O na kila na ka e tukuna tiko o watimu ke o dau taro. E tukuna o Marcie sa cavuti oti mai: “Au taleitaka ni dau taro o Mike, au kila kina ni kauaitaka na noqu rai.”\nKua ni rogoca ga, kila na ka e tukuni. E bibi mo saga mo kila na ka e vakaibalebaletaka dina tiko o watimu ena irairai ni matana, nona ivukivuki kei na rorogo ni domona. De dua ena kaya “sa rauta, kua ni leqataka,” ia na ka e tukuna dina tiko “au sega ni taleitaka na ka o cakava.” Dua tale na kena ivakaraitaki, ena rairai kaya o watimu, “o sega ni dau vukei au,” e tukuna tiko ni “o sega ni dau kauaitaki koya.” Mo kila gona na ka e vakasamataka tiko ke sega mada ga ni tukuna vei iko. Ke sega drau na veibataka wale ga na ka e tukuna, ia qori e sega dina ni ka e vakaibalebaletaka.\nVakarorogo tiko ga. Ke o sega ni taleitaka na ka o rogoca kua ni vakalecalecava se lako. Me kena ivakaraitaki, vakacava ke vakalewai iko tiko o watimu? E kaya o Gregory sa 60 na yabaki na nona vakawati, “vakarorogo tiko ga. Vakasamataka vinaka na ka e tukuna o watimu. Qori e ivakaraitaki ni yalomatua, ena yaga sara vakalevu.”—iVakavuvuli vakaivolatabu: Vosa Vakaibalebale 18:15.\nKauaitaki watimu dina. E sega ni noda itovo ga meda dau vakarorogo, ia e ivakaraitaki ni loloma. Ke o kauaitaka dina na ka e tukuna tiko o watimu o na vakarogoci koya, o na sega tale ga ni cakava ena voraki. Ni o cakava qori o sa muria tiko na ivakasala ena iVolatabu: “Mo dou kakua ni nanuma na nomudou ka ga koi kemudou yadua, ia mo dou dui nanuma talega na nodra ka na tamata tani.”—Filipai 2:4, Ai Vola Tabu.\n^ para. 9 Sa veisau na yaca ena ulutaga qo.\n“Me totolo ni vakarorogo na tamata yadua, me berabera ni vosa.”—Jemesa 1:19.\n“O koya sa vosa e na ka ni sa bera ni rogoca, sa ka lialia vua ka sa ka me madua kina.”—Vosa Vakaibalebale 18:13.\n“Na daligana na yalovuku sa gu ni kila ka.”—Vosa Vakaibalebale 18:15.\nVOSA ENA GAUNA VEIGANITI\nEna rogoca beka o watimu na ka o tukuna ke tiko ena dua tale na rumu se ogaoga tiko ena dua tale na ka? Ke o veinanumi ena vinaka mo drau qai veivosaki ni sa galala se dua na gauna veiganiti.—1 Pita 3:8.\nVakasamataka mada na ivakaraitaki qo ena iVolatabu: Ni via vakavulici ratou na nona yapositolo o Jisu ena bibi ni yalomalumalumu, a waraka na gauna eratou rawa kina ni rogoci koya sa qai vakamacala vei ratou.—Marika 9:33-35; 12:41-44.


Fullwidth Page - Viti FM\n5 NA QITO NEI SINGAPORE E VITI – NETEVOLO\nSa mau na veitalanoa ka vakadeitaka ni kua o Netball Fiji ni ratou na tadu tiko mai Viti na timi ni Singapore ena Vakarauwai saraga oqo me ratou na mai qitora e 5 na qito ni va-katakata eke kei na noda timi. Qo e tiki tiko ga ni nodrau vakavakarau na timi e rua ki […]\nMaroroya vinaka nomu benu, me kua ni vakaleqa na vakadrodroi ni wai kei na tiko bulabula.\nE kauwai na tabana ni yaubula ena noda vanua ena vuku ni benu vakaca ka lai vakavuna na kena vakaleqai eso na veisalasala ni wai ka dodonu me vukea na kena rawa ni yaco na kena luvu na veivanua buca eso vata kei na kena rawa ni na vakavu tauvimate vei keda. E vakaraitaka na […]\nRatou lauvana e 14 na gonevuli.\nRatou lauvana mate e 14 na gonevuli lalai kei na dua na qasenivuli ena veivana ka yaco ena dua na koronivuli mai Texas , Amerika. Yaco na veika oqo ena Robb Elementary School e Uvalde , rauta ni 70 na maile ena Ra kei San Antonio. Sa beitaki tiko e dua na gonetagane yabaki 18 […]\nVeitauvi na Monkeypox-Ena vaka beka na Covid-19?\nUse this space for a short show introduction to prompt an overview of the show contents.


Meu Vakalutu Yago Vakacava? | Ra Taroga na iTabagone\nWILIKA ENA VOSA Afrikaans Albanian American Sign Language Amharic Arabic Arabic (Lebanon) Armenian Azerbaijani Bicol Bislama Brazilian Sign Language Bulgarian Catalan Cebuano Chavacano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Faroese Finnish Fon French Georgian German Greek Hausa Hebrew Hiligaynon Hindi Hindi (Roman) Hungarian Iban Ibanag Icelandic Iloko Indonesian Isoko Italian Japanese Javanese Kabuverdianu Kachin Kamba Kannada Kazakh Kikuyu Kiluba Kinyarwanda Kirghiz Korean Kwanyama Kyangonde Lingala Lithuanian Low German Luo Malagasy Malay Malayalam Mam Maya Mongolian Myanmar Ndebele (Zimbabwe) Nepali Niuean Norwegian Oromo Ossetian Pangasinan Papiamento (Curaçao) Persian Peruvian Sign Language Polish Portuguese (Brazil) Portuguese (Portugal) Punjabi Punjabi (Roman) Quichua (Imbabura) Rarotongan Romanian Russian Russian Sign Language Samoan Sango Sepedi Serbian (Cyrillic) Serbian (Roman) Sesotho (South Africa) Setswana Seychelles Creole Shona Sinhala Slovak Slovenian Solomon Islands Pidgin Spanish Spanish Sign Language Sunda Swahili Swedish Tagalog Tamil Tatar Telugu Tetun Dili Thai Tigrinya Turkish Twi Tzeltal Tzotzil Uighur (Cyrillic) Ukrainian Urdu Urhobo Uzbek Uzbek (Roman) Valencian Vietnamese Waray-Waray Welsh Xhosa Yoruba vakaViti\nCava meu vakalutu yago kina?\nSala vinaka duadua ni vakalutu yago\nKa me caka\nEra kaya eso na itabagone nira via vakalutu yago. Ia . . .\nLevu era kauaitaka ga na kedra irairai, sega soti nodra bulabula vakayago. Eso nira via vakalutu yago vakatotolo, era sega sara ga ni kana ena so na gauna, se ra gunuva na kena wainimate. E matewale na sasaga qori, e rerevaki tale ga.\n“Eso na goneyalewa ra dau vakalalakete nira vinakata me lutu totolo na yagodra. Ia dau vakilai e yagodra na kena revurevu, dua tale ga na gauna balavu ena vinaka tale nodra bula.”—Hailey.\nSega ni dodonu me kauaitaki vakasivia na kena levu e dua. Dodonu mera lomavakacegu ena kedra levu. Era na rairai nanuma nira levulevu ena gauna era vakatauvatani ira kina kei ira nodra icaba, se na veika e uqeta na tabana ni itukutuku ni vinaka mo “lila.”\n“Niu yabaki 13, au dau vakatauvatani au kei ira noqu itokani. Au nanuma nira na taleitaki au vakalevu keu veisautaka na kequ irairai meu vakataki ira, oya meu lila.”—Paola.\nE tiko ga eso na itabagone ena vinakati mera vakalutu yago. E tukuni ena dua na itukutuku ena isoqosoqo na World Health Organization . . .\nRauta ni le 340 na milioni na itabagone era yabaki 5 ina 19 era levulevu sivia.\nLaurai ena 1975 ni va ga na pasede vei ira na levulevu sivia e tiko nodra yabaki ni bula ena 5 ina 19.\nLevu na vanua e veiyasa i vuravura era tiko kina na levulevu sivia ni vakatauvatani kei ira e lailai na kedra bibi.\nEra laurai tale ga vakalevu na levulevu sivia ena vanua dravudravua, so mada ga vei ira na lewenivuvale era kana vakaca.\nCava o na digia?\nVakalala kete ena so na gauna ni kana.\nTereni, veiraurautaka tale ga na ka o kania.\nGunuva na kena wainimate.\nKena isau donu: iWalewale 2: Tereni, veiraurautaka tale ga na ka o kania.\nEna rairai lutu totolo na yagomu ke o vakalala kete ena so na gauna ni kana. Ia e sega ni vinaka qori e nomu bula, o na rairai lesu tale ina kemu levu me vaka ga eliu, se na ivakarau ni kana sa matau vei iko.\nEna yasana adua, o na rairai vinaka qai bulabula ke nomu isausau mo bulabula vinaka. E kaya o Dr. Michael Bradley: “Na sala vinaka duadua e bulabula kina vakadede na yago . . . oya mo veisautaka nomu ivakarau ni bula, qai dei kina ena nomu bula taucoko.” * Kena ibalebale, ke o via vakalutu yago kua ni dua tu ga e nomu ivakarau ni kanamusu, veisautaka ga nomu ivakarau ni bula.\nE kaya na iVolatabu meda “lewai keda vinaka,” e okati kina noda ivakarau ni kana. (1 Timoci 3:11) E tukuna mada ga meda kua ni kana vakasivia. (Vosa Vakaibalebale 23:20; Luke 21:34) Ni o vakasamataka tiko na ivakavuvuli qori, saga mo muria na iwalewale qo mo bulabula vinaka kina:\nKila na ka e okati ena kakana bulabula.\nKua ni vakatabuya vakasivia na ka mo kania, ia ke o kila vakalailai eso na kakana bulabula, qori ena yaga vakalevu mo veiraurautaka na ka o kania. Dua na sala vinaka duadua mo lewa vinaka nomu vakalutu yago, oya mo veiraurautaka na ka o kania.\nVakasamataka na veika mo cakava e veisiga mo yavala tiko kina. Kena ivakaraitaki, dau vakayagataka na ikabakaba, kua ni vodo ena liva. Ke o dau dabe tu ga qai veitalanoa, vakayagataka na gauna qori mo taubale kina me veimama na aua.\nKania vakalevu na kakana bulabula, kua na ivakalomavinaka.\nE kaya e dua na goneyalewa o Sophia: “Au dau saga me tu voleka ga na vuata kei na kakana draudrau. Au na sega kina ni temaki meu kania na kakana e sega ni yaga e yagoqu.”\nEso era dau kana vakatotolo, era sega kina ni vakila nira sa mamau! Kana gona vakamalua. Dau cegu vakalailai ni bera ni o taki tale. O na vakila kina ni o sa mamau, sega ni vaka nomu nanuma taumada.\nLewa vinaka na kakana e solia vei iko na kaukaua (calorie).\nDau wilika na iolo ni kakana mo kila na levu ni calorie e tiko kina. Kena ivakaraitaki: E levu na calorie e tiko ena wainimoli, kakana e voli e valenikana, kei na ivakalomavinaka. Qori ena rawa tale ga ni vakalevulevutaki iko.\nLewa vinaka na ka o kania.\nE kaya o Sara, e yabaki 16: “Dua na gauna au kauaitaka vakasivia na levu ni calorie e tiko ena kequ. Niu raica na kequ, vaka meu sa wilika yadua tu na levu ni calorie e tiko kina!” Ia sega ni kena ibalebale qori mo sa kua sara ga ni kania na kakana va qori.\nTovolea mada qo: Veitalanoa kei nomu vuniwai me baleta na kemu levu. Ena rawa ni dikeva vinaka na kemu itukutuku vakavuniwai, me vakarautaka tale ga e dua na ituvatuva e rawa ni vukei iko.\n“E rawarawa meda temaki ena tabana ni itukutuku me baleta na yago rairai vinaka, ia e vakavu rarawa nida ilovi keda ena iloilo. Meda nanuma tiko ni sega ni tautauvata kece na keda irairai. Ia ke o saga ena nomu vinaka kece mo bulabula vakayago, dodonu mo marautaka na kemu irairai.”—Nikki.\n“Keu sega ni tuvanaka rawa na ka meu kania, au sa dau voli kequ ga e valenikana. E sega soti ni kakana bulabula qai dau saulevu. Au taleitaka tale ga na vakaukauayago, au vakila ni vakaukauataki kina. Ia keu sega ni tuvanaka rawa tu na vakaukauayago, au na vakaogai tu ena dua tale na ka.”—Lorenzo.\nRailesuva: Meu vakalutu yago vakacava?\nKua ni kauai vakalevu ena kakana o kania, se na kena o vakatabuya. E bibi ga nomu saga mo bulabula vinaka vakayago. Rawa ni o muria eso na vakatutu qo:\nKila na ka e okati ena kakana bulabula. Ke o kila vakalailai eso na kakana bulabula, qori ena yaga vakalevu mo veiraurautaka na ka o kania.\nTereni wasoma. Vakasamataka na veika mo cakava e veisiga mo yavala tiko kina.\nKania ga vakalevu na kakana bulabula, kua na ivakalomavinaka. Saga me tu voleka ga na vuata kei na kakana draudrau. O na sega kina ni temaki mo kania na kakana e sega ni yaga e yagomu.\nKana vakamalua. Kana vakamalua, cegu tale ga vakalailai ni bera ni o taki tale. O na vakila kina ni o sa mamau, sega ni vaka nomu nanuma taumada.\nLewa vinaka na kakana e solia vei iko na kaukaua (calorie). Dau wilika na iolo ni kakana mo kila na levu ni calorie e tiko kina.\nLewa vinaka na ka o kania. Kua ni kauaitaka tale vakasivia na levu ni calorie e tiko ena kemu.\n^ Mai na ivola When Things Get Crazy With Your Teen.\nKe o sega ni bulabula vakayago ni o se itabagone, o na sega tale ga ni bulabula ni o sa uabula, e vinaka gona mo vakatovotovotaka rawa qo na kania na kakana bulabula.\nNa vakaukauayago e vakabulabulataki iko, ia vakacava e tiko eso tale na kena yaga?\niMeli iMeli Meu Vakalutu Yago Vakacava?\nijwyp ulutaga 93


Marika 10 | iVolatabu ena Internet | Vakadewa ni Vuravura Vou\nVola o Marika 10:1-52\nVakawati kei na veisere (1-12)\nVosavakalougatataki ira na gone o Jisu (13-16)\nNona taro na tagane vutuniyau (17-25)\nSoli iko ena vuku ni Matanitu ni Kalou (26-31)\nTukuni tale na mate nei Jisu (32-34)\nKerekere nei Jemesa kei Joni (35-45)\nJisu e kedra ivoli na lewe levu (45)\nRai na mataboko o Patimeo (46-52)\n10 E biubiu mai kea o Jisu me gole ina iyalayala kei Jutia ena tai ni Joritani, era baci soqoni yani vua e dua na ilala levu. Mani vakavulici ira+ me vaka na nona ivakarau. 2 Era qai lako vua na Farisi mera vakatovolei koya. Era tarogi koya se vakatarai vua na tagane me sereki watina se sega.+ 3 E qai kaya vei ira o Jisu: “Na cava a vakarota vei kemuni o Mosese?” 4 Era kaya: “E vakatara o Mosese me volai vei yalewa na ivola ni veisere, me qai vakatalai koya.”+ 5 E tukuna vei ira o Jisu: “Ena vuku ni nomuni lomaqa+ e vola kina vei kemuni na ivakaro qori.+ 6 Ia mai na ivakatekivu, ‘A bulia na Kalou na tagane kei na yalewa.+ 7 Oya na vuna ena biuti tamana kina kei tinana o tagane,+ 8 me rau sa na lewe dua ga,’+ erau na sega ni lewe rua, erau sa na lewe dua ga. 9 O koya gona, na ka sa vauca vata na Kalou me kua ni tawasea na tamata.”+ 10 Ni ratou curu tale i vale, eratou tarogi koya na tisaipeli ena vosa a cavuta. 11 E kaya vei ratou: “Na tagane e sereka na watina qai vakawati tale sa veibutakoci,+ sa cala o koya vei watina, 12 na yalewa tale ga e sereki watina qai vakawati tale e sa veibutakoci.”+ 13 Era sa qai kauta yani vei Jisu na gone lalai me tarai ira, ia eratou qai cudru na tisaipeli.+ 14 E sega sara ga ni taleitaka o Jisu na ka e raica, mani kaya vei ratou: “Laivi ira na gone lalai mera lako mai vei au, dou kua ni tarovi ira, ni o ira va qo e nodra na Matanitu ni Kalou.+ 15 Au tukuna vakadodonu vei kemudou, ni o koya e sega ni ciqoma na Matanitu ni Kalou me vaka e dua na gonelailai, ena sega sara ni curu kina.”+ 16 E keveti ira na gone o koya qai vosa vakalougatataki ira, e tabaki ira tale ga e ligana.+ 17 Ni lako tiko e gaunisala, e cici yani vua e dua na tagane, e tekiduru e matana qai tarogi koya: “Qasenivuli Vinaka, na cava meu cakava meu bula tawamudu kina?”+ 18 E kaya vua o Jisu: “Na cava o kaya kina niu vinaka? Sega tale ni dua e vinaka, na Kalou ga.+ 19 O kila vinaka na ivunau, ‘Mo kua ni laba,+ mo kua ni veibutakoci,+ mo kua ni butako,+ mo kua ni bubului lasu,+ mo kua ni veidabui,+ mo rokovi tamamu kei tinamu.’”+ 20 E kaya vua na tagane: “Qasenivuli, au se cakava makawa mai qori niu se itabagone.” 21 E raici koya o Jisu, dua na ka nona lomani koya qai kaya: “E dua na ka o se sega ni cakava: Lai volitaka na ka kece e tu vei iko, solia na kena ilavo vei ira na dravudravua, o na qai vakaiyau mai lomalagi, oti mo mai muri au.”+ 22 Ia e gole yani ena rarawa ni rogoca na vosa ya, ni levu sara na nona iyau.+ 23 E veiraiyaki o Jisu qai kaya vei ratou nona tisaipeli: “Ena dredre sara vei ira na vakailavo mera curu ina Matanitu ni Kalou!”+ 24 Eratou kurabui na tisaipeli ena nona vosa. Mani kaya tale vei ratou: “Ragone, e ka dredre dina me dua e curu ina Matanitu ni Kalou! 25 Ena rawarawa cake vua na kameli me curuma na matanicula, ena dredre vua na vutuniyau me curu ina Matanitu ni Kalou.”+ 26 Eratou sa qai kurabui ga vakalevu, eratou kaya vua:* “O cei ena bula rawa?”+ 27 E raici ratou vakadodonu o Jisu qai kaya: “E dredre qo ena rai vakatamata, ia e sega ni vaka kina vua na Kalou, ni ka kece e rawarawa vua na Kalou.”+ 28 E qai tukuna vua o Pita: “Raica! Keitou sa biuta na ka kece, keitou sa muri kemuni.”+ 29 E qai kaya o Jisu: “Au tukuna vakadodonu vei kemudou, e sega ni dua e biuta na vale se tacina se ganena se tamana se tinana se luvena se tikiniqele ena yacaqu kei na itukutuku vinaka+ 30 me na sega ni soli vua e 100 vakacaca ena gauna qo—na vale, na tacina, na ganena, na tinana, na luvena, na tikiniqele, na veivakararawataki+—ena bula tawamudu ena gauna se bera mai.* 31 Ia e levu era liu era na muri, o ira na muri era na liu.”+ 32 Sa qai gole cake i Jerusalemi o Jisu kei ratou na nona tisaipeli, e liu tiko o koya. Eratou kurabui na tisaipeli, ia era rere na muri tiko mai. E baci kauti ratou vakatikitiki na le Tinikarua qai tukuna vei ratou na ka ena vakarau sotava:+ 33 “Raica! Tou sa lako cake tiko qo i Jerusalemi, ena lai soli na Luve ni tamata vei ira na iliuliu ni bete kei ira na vunivola. Era na tauca vua na itotogi mate, era na soli koya vei ira na kai veimatanitu, 34 era na vakalialiai koya, kasivita, kuitataka, qai vakamatei koya, ia ena vakaturi ni oti e tolu na siga.”+ 35 Rau mani lako vua o Jemesa kei Joni, na luvei Sepeti,+ rau kaya: “Qasenivuli, keirau vinakata moni cakava na ka ga keirau kerea vei kemuni.”+ 36 E kaya vei rau: “Na cava drau vinakata meu cakava vei kemudrau?” 37 Rau sauma: “Ni vakadonuya mada me dua vei keirau e dabe ena yasamuni imatau, dua tale ena yasamuni imawi ni oni sa cabeta na nomuni itutu lagilagi.”+ 38 Qai kaya vei rau o Jisu: “Drau sega ni kila na ka drau kerea. Vakaevei, e rawa ni drau gunu ena bilo au gunu tiko kina, se papitaiso ena papitaiso au papitaiso kina?”+ 39 Erau kaya vua: “Keirau rawa.” Mani kaya vei rau o Jisu: “Drau na gunu ena bilo au gunu tiko kina, drau na papitaiso+ tale ga ena papitaiso au papitaiso kina. 40 Ia au sega ni lewa se o cei me dabe ena yasaqu imatau se yasaqu imawi, sa tiko ga o ira e vakarautaki me nodra.” 41 Ni ratou rogoca na vo ni le tini, eratou katakatataki rau sara ga o Jemesa kei Joni.+ 42 Ia e kacivi ratou o Jisu qai kaya: “Dou kila nira dau vakacolasau na iliuliu ni veimatanitu qai dau voravora na nodra veiliutaki na vetaicake.+ 43 Mo dou kua ni va ya, ia o koya e via turaga vei kemudou me nomudou dauveiqaravi,+ 44 o koya e via liu, me nomudou tamata cakacaka. 45 Na Luve ni tamata mada ga e sega ni lako mai me qaravi, ia me veiqaravi ga,+ me solia tale ga na nona bula me kedra ivoli e le levu.”+ 46 Eratou sa qai yaco i Jeriko. Ia ni ratou biuti Jeriko tale o Jisu kei ratou na nona tisaipeli kei na dua na ilala levu, e dabe toka e batinisala+ e dua na daukerekere mataboko, na yacana o Patimeo (na luvei Timeo). 47 Ni rogoca ni ya o Jisu na kai Nasareci, sa qai kailavaka yani: “Luvei Tevita,+ Jisu, ni lomani au!”+ 48 Era karaci koya na tu e kea me tiko lo, ia sa qai rogolevu ga na domona: “Luvei Tevita, ni lomani au!” 49 E tu vakadua o Jisu qai kaya: “Kaciva mai.” Era mani kaciva na mataboko, ra kaya vua: “Kua ni leqa, tucake, sa kacivi iko tiko o Jisu.” 50 Sega ni bera nona luvata nona isulu e sau, e tucake, qai lako yani vei Jisu. 51 E kaya vua o Jisu: “Na cava o vinakata meu cakava vei iko?” E kaya na tagane mataboko: “Raponai,* meu bau rai mada ga.” 52 Mani kaya vua o Jisu: “Lako, sa vakabulai iko nomu vakabauta.”+ E rai ena gauna vata ga ya,+ mai muri Jisu sara yani e gaunisala.\n^ Se rawa ni, “eratou veikayaka.”\n^ Se “na itabagauna mai muri.” Raica na iVakamacala ni Vosa.


The Fiji Times » Tabua ni valu mai Nakauvadra\nTabua ni valu mai Nakauvadra\n29 September, 2014, 8:54 am\nUpdate: 8:54AM ESE MAROROYA dei vinaka tu ga na Yavusa o Wainuqa ena koro o Manu, Wainibuka na i vau ni uludra na Tui Nalawa kei na kamunaga ka a kau mai Nakauvadra.\nDau i sakisaki tu ni dua na vanua ena veigauna sa oti na kena dau maroroi na i tukutuku makawa ka vaka kina na kena i yau me i vakadinadina bula ni veisemati ni veiwekani mai vei ira na noda qase e na nodra dau veitukunikataka sobu na i tukutuku mai vei ira na kena kawa e na veitabagauna.\nIa, na koro o Manu e na bati ni uciwai na Wainibuka e na Vualiku kei Tailevu e nodra i tikotiko na yavusa Wainuqa ka matata vinaka tu vei ira na kedrai tukutuku se i talanoa makawa na nodra qase ena gauna ni valu ka vaka kina na veika e dau caka e na gauna ni valu.\nE vakaraitaka ko Jonacani Draunaturaga na i liuliu ni vanua e na koro vakaturaga qo o Manu ni o koya e dua na kawa ni ulumatua e na nona vanua ka dau nona i tavi me dau curu e na burekalou me sarava e na matanavotu na macala ni valu ni ra dau gole na nona mataivalu.\nE tiko qo e dua na tabua e kena wa na magimagi ka dau vakayagataki ena gauna ni valu me tukunikataki ena yaco na qaqa se druka e na i valu, e kaya o Draunaturaga.\nE tomana e na nona i talanoa o Draunaturaga ni tabua ka kena wa na magimagi qo e duatani sara na i talitali ni magimagi e caka tiko kina ka sega ni tautauvata kei na kena mataqali esa tiko e na gauna qo, e a kauta mai na nodratou qase mai Nakauvadra ena gauna era biubiu mai kina e na kena tawani na veivanua e Viti.\nNa kena biu e na loma ni wai mai Nakauvadra na tabua qo me kua ni dua vei ira na turaga me kauta na tabua e a mani kauta mai na neitou turaga kei na kena i masi oya na drauniivi e olo tiko mai kina, e kaya o Draunaturaga.\nE kaya ko Draunaturaga ena gauna era sa dau gole ki na i valu na nodratou mataivalu esa dau qai kau mai na dari ka qai mai lose kina na yaqona me qai dau laurai kina ena yaco na qaqa e na valu se druka.\nE tomana ena nona i talanoa ko Draunaturaga, ni dau mai vakadavori sara vakamatau na tabua e na mua ni dari qo ka yacana na Botinakorovatu ia e vakababa toka na kena i davodavo ka qai mai lose na yaqona.\nNa dari qo e vovodea no ka dau lose vakalailai ga kina na yaqona me tawana na loma ni dari, e kaya o Draunaturaga.\nEna veigauna kece sa dau tubu cake na i vakarau ni yaqona ka sa sivia na loma ni dari qo me sa rewa i cake sa kilai sara ni sa na qaqa na i valu.\nIa, na tabua qo esa ka vou vinaka tikoga ka ni ologi koto vakamatau e na loma ni drau ni ivi.\nNa drau ni ivi qo esa kena i olo sara mai Nakauvadra ka dau kena i masi talega me masia vinaka tiko na tabua me rairai taliva kina, e kaya o Draunaturaga.\nEna draunivi oya ka sa qai mai olo tale yani vakamatau e na dua na masi. E kaya o Draunaturaga ni masi oya na i sala nei Tui Nalawa.\nE a drutia rua na nona i sala tarara o Tui Nalawa ka solia e dua na kena i sema vei Ratu Naivulavula na neitou qase, e kaya o Draunaturaga.\nE tomana o Draunaturaga ni vuna e mai drutia rua kina na nona i sala tarara o Tui Nalawa me soli vei Ratu Naivulavula ena vuku ni rau veitaudredre sara. Ia, e sega walega ni rau veitau dredre sara e rau a cakava na ka oqo me i dewadewa ka i tekivutekivu ni nodrau gaunisala ni veitukunitaka e dua na ka. Oya talega na veiwekani mai na vuvale nei Tui Nalawa kina loma ni vale vakaturaga e na yavusa o Wainuqa e na koro o Manu.\nNa neitou maroroya tiko qo na i sema ni sala tarara nei Tui Nalawa mei vakadinadina ni neitou veiwekani ia e sega ni macala mai vua na vuvale nei Tui Nalawa e se maroroi tiko mai kina nai sema sala tarara se ratou sa vakayalia, e kaya o Draunaturaga.\nE tomana e na nona i talanoa ko Draunaturaga ni tabua e tiko qo vei ratou esa i vakananumi tu ga ni gauna ka ratou sega ni qai mai qarava tale tiko se vakayacori tiko kina e dua na ka.\nKeitou maroroya vinaka tu ga mei vakadinadina ni talanoa me rawa ni kilai ni a caka dina tu na veika oqo e na dua na dela ni gauna ka sega ni talanoa buli, e kaya o Draunaturaga.\nE tinia o Draunaturaga ni ratou sa lotu ka sega tale ni qai mai qaravi tiko na tabua oya.